pli: sammukhāvinayena ca sativinayena ca amūḷhavinayena ca tassapāpiyasikāya ca.


layer: root

title_pli: Parivāra 5. Samathabheda

pli: Āpattādhikaraṇañca kiccādhikaraṇañca katihi samathehi sammanti?


pli: Āpattādhikaraṇañca kiccādhikaraṇañca tīhi samathehi sammanti—


pli: sammukhāvinayena ca paṭiññātakaraṇena ca tiṇavatthārakena ca.


pli: Vivādādhikaraṇañca anuvādādhikaraṇañca āpattādhikaraṇañca katihi samathehi sammanti?


pli: Vivādādhikaraṇañca anuvādādhikaraṇañca āpattādhikaraṇañca sattahi samathehi sammanti—


pli: sammukhāvinayena ca yebhuyyasikāya ca sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca.


pli: Vivādādhikaraṇañca anuvādādhikaraṇañca kiccādhikaraṇañca katihi samathehi sammanti?


pli: Vivādādhikaraṇañca anuvādādhikaraṇañca kiccādhikaraṇañca pañcahi samathehi sammanti—


pli: sammukhāvinayena ca yebhuyyasikāya ca sativinayena ca amūḷhavinayena ca tassapāpiyasikāya ca.


pli: Anuvādādhikaraṇañca āpattādhikaraṇañca kiccādhikaraṇañca katihi samathehi sammanti?


pli: Anuvādādhikaraṇañca āpattādhikaraṇañca kiccādhikaraṇañca chahi samathehi sammanti—


pli: sammukhāvinayena ca sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca.


pli: Vivādādhikaraṇañca anuvādādhikaraṇañca āpattādhikaraṇañca kiccādhikaraṇañca katihi samathehi sammanti?


pli: Vivādādhikaraṇañca anuvādādhikaraṇañca āpattādhikaraṇañca kiccādhikaraṇañca sattahi samathehi sammanti—


pli: Sammativāro niṭṭhito sattarasamo.


pli: 13. Sammantinasammantivāra


pli: Vivādādhikaraṇaṁ katihi samathehi sammati, katihi samathehi na sammati?


pli: Anuvādādhikaraṇaṁ katihi samathehi sammati, katihi samathehi na sammati?


pli: Āpattādhikaraṇaṁ katihi samathehi sammati, katihi samathehi na sammati?


pli: Kiccādhikaraṇaṁ katihi samathehi sammati, katihi samathehi na sammati?


pli: Vivādādhikaraṇaṁ dvīhi samathehi sammati—


pli: sammukhāvinayena ca yebhuyyasikāya ca.


pli: Pañcahi samathehi na sammati—


pli: sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca.


pli: Anuvādādhikaraṇaṁ catūhi samathehi sammati—


pli: sammukhāvinayena ca sativinayena ca amūḷhavinayena ca tassapāpiyasikāya ca.


pli: Tīhi samathehi na sammati—


pli: yebhuyyasikāya ca paṭiññātakaraṇena ca tiṇavatthārakena ca.


pli: Āpattādhikaraṇaṁ tīhi samathehi sammati—


pli: sammukhāvinayena ca paṭiññātakaraṇena ca tiṇavatthārakena ca.


pli: Catūhi samathehi na sammati—


pli: yebhuyyasikāya ca sativinayena ca amūḷhavinayena ca tassapāpiyasikāya ca.


pli: Kiccādhikaraṇaṁ ekena samathena sammati—


pli: sammukhāvinayena.


pli: Chahi samathehi na sammati—


pli: yebhuyyasikāya ca sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca.


pli: Vivādādhikaraṇañca anuvādādhikaraṇañca katihi samathehi sammanti?


pli: Katihi samathehi na sammanti?


pli: Vivādādhikaraṇañca anuvādādhikaraṇañca pañcahi samathehi sammanti—


pli: sammukhāvinayena ca yebhuyyasikāya ca sativinayena ca amūḷhavinayena ca tassapāpiyasikāya ca.


pli: Dvīhi samathehi na sammanti—


pli: paṭiññātakaraṇena ca tiṇavatthārakena ca.


pli: Vivādādhikaraṇañca āpattādhikaraṇañca katihi samathehi sammanti?


pli: Vivādādhikaraṇañca āpattādhikaraṇañca catūhi samathehi sammanti—


pli: sammukhāvinayena ca yebhuyyasikāya ca paṭiññātakaraṇena ca tiṇavatthārakena ca.


pli: Tīhi samathehi na sammanti—


pli: sativinayena ca amūḷhavinayena ca tassapāpiyasikāya ca.


pli: Vivādādhikaraṇañca kiccādhikaraṇañca katihi samathehi sammanti?


pli: Vivādādhikaraṇañca kiccādhikaraṇañca dvīhi samathehi sammanti—


pli: sammukhāvinayena ca yebhuyyasikāya ca.


pli: Pañcahi samathehi na sammanti—


pli: sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca.


pli: Anuvādādhikaraṇañca āpattādhikaraṇañca katihi samathehi sammanti?


pli: Anuvādādhikaraṇañca āpattādhikaraṇañca chahi samathehi sammanti—


pli: sammukhāvinayena ca sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca.


pli: Ekena samathena na sammanti—


pli: yebhuyyasikāya.


pli: Anuvādādhikaraṇañca kiccādhikaraṇañca katihi samathehi sammanti?


pli: Katihi samathehi na sammanti?


pli: Anuvādādhikaraṇañca kiccādhikaraṇañca catūhi samathehi sammanti—


pli: sammukhāvinayena ca sativinayena ca amūḷhavinayena ca tassapāpiyasikāya ca.


pli: yebhuyyasikāya ca paṭiññātakaraṇena ca tiṇavatthārakena ca.


pli: Āpattādhikaraṇañca kiccādhikaraṇañca katihi samathehi sammanti?


pli: Āpattādhikaraṇañca kiccādhikaraṇañca tīhi samathehi sammanti—


pli: sammukhāvinayena ca paṭiññātakaraṇena ca tiṇavatthārakena ca.


pli: Catūhi samathehi na sammanti—


pli: yebhuyyasikāya ca sativinayena ca amūḷhavinayena ca tassapāpiyasikāya ca.


pli: Vivādādhikaraṇañca anuvādādhikaraṇañca āpattādhikaraṇañca katihi samathehi sammanti?


pli: Vivādādhikaraṇañca anuvādādhikaraṇañca āpattādhikaraṇañca sattahi samathehi sammanti—


pli: ammukhāvinayena ca yebhuyyasikāya ca sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca.


pli: Vivādādhikaraṇañca anuvādādhikaraṇañca kiccādhikaraṇañca katihi samathehi sammanti?


pli: Vivādādhikaraṇañca anuvādādhikaraṇañca kiccādhikaraṇañca pañcahi samathehi sammanti—


pli: sammukhāvinayena ca yebhuyyasikāya ca sativinayena ca amūḷhavinayena ca tassapāpiyasikāya ca.


pli: Dvīhi samathehi na sammanti—


pli: paṭiññātakaraṇena ca tiṇavatthārakena ca.


pli: Anuvādādhikaraṇañca āpattādhikaraṇañca kiccādhikaraṇañca katihi samathehi sammanti?


pli: Katihi samathehi na sammanti?


pli: Anuvādādhikaraṇañca āpattādhikaraṇañca kiccādhikaraṇañca chahi samathehi sammanti—


pli: sammukhāvinayena ca sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca.


pli: Ekena samathena na sammanti—


pli: yebhuyyasikāya.


pli: Vivādādhikaraṇañca anuvādādhikaraṇañca āpattādhikaraṇañca kiccādhikaraṇañca katihi samathehi sammanti?


pli: Vivādādhikaraṇañca anuvādādhikaraṇañca āpattādhikaraṇañca kiccādhikaraṇañca sattahi samathehi sammanti—


pli: sammukhāvinayena ca yebhuyyasikāya ca sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca.


pli: Sammanti na sammantivāro niṭṭhito aṭṭhārasamo.


pli: 14. Samathādhikaraṇavāra


pli: Samathā samathehi sammanti?


pli: Samathā adhikaraṇehi sammanti?


pli: Adhikaraṇā samathehi sammanti?


pli: Adhikaraṇā adhikaraṇehi sammanti?


pli: Siyā samathā samathehi sammanti, siyā samathā samathehi na sammanti.


pli: Siyā samathā adhikaraṇehi sammanti, siyā samathā adhikaraṇehi na sammanti.


pli: Siyā adhikaraṇā samathehi sammanti, siyā adhikaraṇā samathehi na sammanti.


pli: Siyā adhikaraṇā adhikaraṇehi sammanti, siyā adhikaraṇā adhikaraṇehi na sammanti.


pli: Kathaṁ siyā samathā samathehi sammanti, kathaṁ siyā samathā samathehi na sammanti?


pli: Yebhuyyasikā sammukhāvinayena sammati;


pli: sativinayena na sammati, amūḷhavinayena na sammati, paṭiññātakaraṇena na sammati, tassapāpiyasikāya na sammati, tiṇavatthārakena na sammati.


pli: Sativinayo sammukhāvinayena sammati;


pli: amūḷhavinayena na sammati, paṭiññātakaraṇena na sammāti, tassapāpiyasikāya na sammati, tiṇavatthārakena na sammati, yebhuyyasikāya na sammati.


pli: Amūḷhavinayo sammukhāvinayena sammati;


pli: paṭiññātakaraṇena na sammati, tassapāpiyasikāya na sammati, tiṇavatthārakena na sammati, yebhuyyasikāya na sammati, sativinayena na sammati.


pli: tassapāpiyasikāya na sammati, tiṇavatthārakena na sammati, yebhuyyasikāya na sammati, sativinayena na sammati, amūḷhavinayena na sammati.


pli: tiṇavatthārakena na sammati, yebhuyyasikāya na sammati, sativinayena na sammati, amūḷhavinayena na sammati, paṭiññātakaraṇena na sammati.


pli: yebhuyyasikāya na sammati, sativinayena na sammati, amūḷhavinayena na sammati, paṭiññātakaraṇena na sammati, tassapāpiyasikāya na sammati.


pli: Evaṁ siyā samathā samathehi sammanti.


pli: Evaṁ siyā samathā samathehi na sammanti.


pli: Kathaṁ siyā samathā adhikaraṇehi sammanti, kathaṁ siyā samathā adhikaraṇehi na sammanti?


pli: Sammukhāvinayo vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: kiccādhikaraṇena sammati.


pli: Yebhuyyasikā vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: Sativinayo vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: Amūḷhavinayo vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: Paṭiññātakaraṇaṁ vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: Tassapāpiyasikā vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: Tiṇavatthārako vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: Evaṁ siyā samathā adhikaraṇehi sammanti.


pli: Evaṁ siyā samathā adhikaraṇehi na sammanti.


pli: Kathaṁ siyā adhikaraṇā samathehi sammanti, kathaṁ siyā adhikaraṇā samathehi na sammanti?


pli: Vivādādhikaraṇaṁ sammukhāvinayena ca yebhuyyasikāya ca sammati;


pli: sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca na sammati.


pli: Anuvādādhikaraṇaṁ sammukhāvinayena ca sativinayena ca amūḷhavinayena ca tassapāpiyasikāya ca sammati;


pli: yebhuyyasikāya ca paṭiññātakaraṇena ca tiṇavatthārakena ca na sammati.


pli: Āpattādhikaraṇaṁ sammukhāvinayena ca paṭiññātakaraṇena ca tiṇavatthārakena ca sammati;


pli: yebhuyyasikāya ca sativinayena ca amūḷhavinayena ca tassapāpiyasikāya ca na sammati.


pli: yebhuyyasikāya ca sativinayena ca amūḷhavinayena ca paṭiññātakaraṇena ca tassapāpiyasikāya ca tiṇavatthārakena ca na sammati.


pli: Evaṁ siyā adhikaraṇā samathehi sammanti.


pli: Evaṁ siyā adhikaraṇā samathehi na sammanti.


pli: Kathaṁ siyā adhikaraṇā adhikaraṇehi sammanti? Kathaṁ siyā adhikaraṇā adhikaraṇehi na sammanti?


pli: Vivādādhikaraṇaṁ vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: kiccādhikaraṇena sammati.


pli: Anuvādādhikaraṇaṁ vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: Āpattādhikaraṇaṁ vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: Kiccādhikaraṇaṁ vivādādhikaraṇena na sammati, anuvādādhikaraṇena na sammati, āpattādhikaraṇena na sammati;


pli: Evaṁ siyā adhikaraṇā adhikaraṇehi sammanti.


pli: Evaṁ siyā adhikaraṇā adhikaraṇehi na sammanti.


pli: Chāpi samathā cattāropi adhikaraṇā sammukhāvinayena sammanti;


pli: sammukhāvinayo na kenaci sammati.


pli: 15. Samuṭṭhāpanavāra


pli: Vivādādhikaraṇaṁ catunnaṁ adhikaraṇānaṁ katamaṁ adhikaraṇaṁ samuṭṭhāpeti?


pli: Vivādādhikaraṇaṁ catunnaṁ adhikaraṇānaṁ na katamaṁ adhikaraṇaṁ samuṭṭhāpeti;


pli: api ca vivādādhikaraṇapaccayā cattāro adhikaraṇā jāyanti.


pli: Yathā kathaṁ viya?


pli: Idha bhikkhū vivadanti—


pli: “dhammo”ti vā, “adhammo”ti vā, “vinayo”ti vā, “avinayo”ti vā, “abhāsitaṁ alapitaṁ tathāgatenā”ti vā, “bhāsitaṁ lapitaṁ tathāgatenā”ti vā, “anāciṇṇaṁ tathāgatenā”ti vā, “āciṇṇaṁ tathāgatenā”ti vā, “apaññattaṁ tathāgatenā”ti vā, “paññattaṁ tathāgatenā”ti vā, “āpattī”ti vā, “anāpattī”ti vā, “lahukā āpattī”ti vā, “garukā āpattī”ti vā, “sāvasesā āpattī”ti vā, “anavasesā āpattī”ti vā, “duṭṭhullā āpattī”ti vā “aduṭṭhullā āpattī”ti vā.


pli: Yaṁ tattha bhaṇḍanaṁ kalaho viggaho vivādo nānāvādo aññathāvādo vipaccatāya vohāro medhakaṁ, idaṁ vuccati vivādādhikaraṇaṁ.


pli: Vivādādhikaraṇe saṅgho vivadati.


pli: Vivādādhikaraṇaṁ vivadamāno anuvadati.


pli: Anuvādādhikaraṇaṁ anuvadamāno āpattiṁ āpajjati āpattādhikaraṇaṁ.


pli: Tāya āpattiyā saṅgho kammaṁ karoti kiccādhikaraṇaṁ.


pli: Evaṁ vivādādhikaraṇapaccayā cattāro adhikaraṇā jāyanti.


pli: Anuvādādhikaraṇaṁ catunnaṁ adhikaraṇānaṁ katamaṁ adhikaraṇaṁ samuṭṭhāpeti?


pli: Anuvādādhikaraṇaṁ catunnaṁ adhikaraṇānaṁ na katamaṁ adhikaraṇaṁ samuṭṭhāpeti;


pli: api ca anuvādādhikaraṇapaccayā cattāro adhikaraṇā jāyanti.


pli: Idha bhikkhū bhikkhuṁ anuvadanti sīlavipattiyā vā ācāravipattiyā vā diṭṭhivipattiyā vā ājīvavipattiyā vā.


pli: Yo tattha anuvādo anuvadanā anullapanā anubhaṇanā anusampavaṅkatā abbhussahanatā anubalappadānaṁ, idaṁ vuccati anuvādādhikaraṇaṁ.


pli: Anuvādādhikaraṇe saṅgho vivadati.


pli: Evaṁ anuvādādhikaraṇapaccayā cattāro adhikaraṇā jāyanti.


pli: Āpattādhikaraṇaṁ catunnaṁ adhikaraṇānaṁ katamaṁ adhikaraṇaṁ samuṭṭhāpeti?


pli: Āpattādhikaraṇaṁ catunnaṁ adhikaraṇānaṁ na katamaṁ adhikaraṇaṁ samuṭṭhāpeti;


pli: api ca āpattādhikaraṇapaccayā cattāro adhikaraṇā jāyanti.


pli: Yathā kathaṁ viya?


pli: Pañcapi āpattikkhandhā āpattādhikaraṇaṁ, sattapi āpattikkhandhā āpattādhikaraṇaṁ, idaṁ vuccati āpattādhikaraṇaṁ.


pli: Āpattādhikaraṇe saṅgho vivadati.


pli: Vivādādhikaraṇaṁ vivadamāno anuvadati.


pli: Anuvādādhikaraṇaṁ anuvadamāno āpattiṁ āpajjati āpattādhikaraṇaṁ.


pli: Tāya āpattiyā saṅgho kammaṁ karoti kiccādhikaraṇaṁ.


pli: Evaṁ āpattādhikaraṇapaccayā cattāro adhikaraṇā jāyanti.


pli: Kiccādhikaraṇaṁ catunnaṁ adhikaraṇānaṁ katamaṁ adhikaraṇaṁ samuṭṭhāpeti?


pli: Kiccādhikaraṇaṁ catunnaṁ adhikaraṇānaṁ na katamaṁ adhikaraṇaṁ samuṭṭhāpeti,


pli: api ca kiccādhikaraṇapaccayā cattāro adhikaraṇā jāyanti.


pli: Yā saṅghassa kiccayatā karaṇīyatā apalokanakammaṁ ñattikammaṁ ñattidutiyakammaṁ ñatticatutthakammaṁ, idaṁ vuccati kiccādhikaraṇaṁ.


pli: Kiccādhikaraṇe saṅgho vivadati.


pli: Evaṁ kiccādhikaraṇapaccayā cattāro adhikaraṇā jāyanti.


pli: Samuṭṭhāpanavāro niṭṭhito vīsatimo.


pli: 16. Bhajativāra


pli: Vivādādhikaraṇaṁ catunnaṁ adhikaraṇānaṁ katamaṁ adhikaraṇaṁ bhajati?


pli: Katamaṁ adhikaraṇaṁ upanissitaṁ?


pli: Katamaṁ adhikaraṇaṁ pariyāpannaṁ?


pli: Katamena adhikaraṇena saṅgahitaṁ?


pli: Anuvādādhikaraṇaṁ catunnaṁ adhikaraṇānaṁ katamaṁ adhikaraṇaṁ bhajati?


pli: Āpattādhikaraṇaṁ catunnaṁ adhikaraṇānaṁ katamaṁ adhikaraṇaṁ bhajati?


pli: Kiccādhikaraṇaṁ catunnaṁ adhikaraṇānaṁ katamaṁ adhikaraṇaṁ bhajati?


pli: Vivādādhikaraṇaṁ catunnaṁ adhikaraṇānaṁ vivādādhikaraṇaṁ bhajati, vivādādhikaraṇaṁ upanissitaṁ, vivādādhikaraṇaṁ pariyāpannaṁ, vivādādhikaraṇena saṅgahitaṁ.


pli: Anuvādādhikaraṇaṁ catunnaṁ adhikaraṇānaṁ anuvādādhikaraṇaṁ bhajati, anuvādādhikaraṇaṁ upanissitaṁ, anuvādādhikaraṇaṁ pariyāpannaṁ, anuvādādhikaraṇena saṅgahitaṁ.


pli: Āpattādhikaraṇaṁ catunnaṁ adhikaraṇānaṁ āpattādhikaraṇaṁ bhajati, āpattādhikaraṇaṁ upanissitaṁ, āpattādhikaraṇaṁ pariyāpannaṁ, āpattādhikaraṇena saṅgahitaṁ.


pli: Kiccādhikaraṇaṁ catunnaṁ adhikaraṇānaṁ kiccādhikaraṇaṁ bhajati, kiccādhikaraṇaṁ upanissitaṁ, kiccādhikaraṇaṁ pariyāpannaṁ, kiccādhikaraṇena saṅgahitaṁ.


pli: Vivādādhikaraṇaṁ sattannaṁ samathānaṁ kati samathe bhajati, kati samathe upanissitaṁ, kati samathe pariyāpannaṁ, katihi samathehi saṅgahitaṁ, katihi samathehi sammati?


pli: Anuvādādhikaraṇaṁ sattannaṁ samathānaṁ kati samathe bhajati, kati samathe upanissitaṁ, kati samathe pariyāpannaṁ, katihi samathehi saṅgahitaṁ, katihi samathehi sammati?


pli: Āpattādhikaraṇaṁ sattannaṁ samathānaṁ kati samathe bhajati, kati samathe upanissitaṁ, kati samathe pariyāpannaṁ, katihi samathehi saṅgahitaṁ, katihi samathehi sammati?


pli: Kiccādhikaraṇaṁ sattannaṁ samathānaṁ kati samathe bhajati, kati samathe upanissitaṁ, kati samathe pariyāpannaṁ, katihi samathehi saṅgahitaṁ, katihi samathehi sammati?


pli: Vivādādhikaraṇaṁ sattannaṁ samathānaṁ dve samathe bhajati, dve samathe upanissitaṁ, dve samathe pariyāpannaṁ, dvīhi samathehi saṅgahitaṁ, dvīhi samathehi sammati—


pli: sammukhāvinayena ca yebhuyyasikāya ca.


pli: Anuvādādhikaraṇaṁ sattannaṁ samathānaṁ cattāro samathe bhajati, cattāro samathe upanissitaṁ, cattāro samathe pariyāpannaṁ, catūhi samathehi saṅgahitaṁ, catūhi samathehi sammati—


pli: sammukhāvinayena ca sativinayena ca amūḷhavinayena ca tassapāpiyasikāya ca.


pli: Āpattādhikaraṇaṁ sattannaṁ samathānaṁ tayo samathe bhajati, tayo samathe upanissitaṁ, tayo samathe pariyāpannaṁ, tīhi samathehi saṅgahitaṁ tīhi samathehi sammati—


pli: sammukhāvinayena ca paṭiññātakaraṇena ca tiṇavatthārakena ca.


pli: Kiccādhikaraṇaṁ sattannaṁ samathānaṁ ekaṁ samathaṁ bhajati, ekaṁ samathaṁ upanissitaṁ, ekaṁ samathaṁ pariyāpannaṁ, ekena samathena saṅgahitaṁ, ekena samathena sammati—


pli: sammukhāvinayenāti.


pli: Bhajativāro niṭṭhito ekavīsatimo.


pli: Samathabhedo niṭṭhito.


pli: Adhikaraṇaṁ pariyāyaṁ,


pli: sādhāraṇā ca bhāgiyā;


pli: Samathā sādhāraṇikā,


pli: samathassa tabbhāgiyā.


pli: Samathā sammukhā ceva,


pli: vinayena kusalena ca;


pli: Yattha samathasaṁsaṭṭhā,


pli: sammanti na sammanti ca;


pli: Samathādhikaraṇañceva,


pli: samuṭṭhānaṁ bhajanti cāti.


title_pli: Parivāra 6. Khandhakapucchāvāra

pli: Parivāra


pli: 6. Khandhakapucchāvāra


pli: Upasampadaṁ pucchissaṁ sanidānaṁ saniddesaṁ,


pli: Samukkaṭṭhapadānaṁ kati āpattiyo;


pli: Upasampadaṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ dve āpattiyo.


pli: Uposathaṁ pucchissaṁ sanidānaṁ saniddesaṁ,


pli: Uposathaṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ tisso āpattiyo.


pli: Vassūpanāyikaṁ pucchissaṁ sanidānaṁ saniddesaṁ,


pli: Vassūpanāyikaṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ ekā āpatti.


pli: Pavāraṇaṁ pucchissaṁ sanidānaṁ saniddesaṁ,


pli: Pavāraṇaṁ vissajjissaṁ sanidānaṁ saniddesaṁ,


pli: Cammasaññuttaṁ pucchissaṁ sanidānaṁ saniddesaṁ,


pli: Cammasaññuttaṁ vissajjissaṁ sanidānaṁ saniddesaṁ,


pli: Bhesajjaṁ pucchissaṁ sanidānaṁ saniddesaṁ,


pli: Bhesajjaṁ vissajjissaṁ sanidānaṁ saniddesaṁ,


pli: Kathinakaṁ pucchissaṁ sanidānaṁ saniddesaṁ,


pli: Kathinakaṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ natthi tattha āpatti.


pli: Cīvarasaññuttaṁ pucchissaṁ sanidānaṁ saniddesaṁ,


pli: Samukkaṭṭhapadānaṁ kati āpattiyo;


pli: Cīvarasaññuttaṁ vissajjissaṁ sanidānaṁ saniddesaṁ,


pli: Campeyyakaṁ pucchissaṁ sanidānaṁ saniddesaṁ,


pli: Campeyyakaṁ vissajjissaṁ sanidānaṁ saniddesaṁ,


pli: Kosambakaṁ pucchissaṁ sanidānaṁ saniddesaṁ,


pli: Kosambakaṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ ekā āpatti.


pli: Kammakkhandhakaṁ pucchissaṁ sanidānaṁ saniddesaṁ,


pli: Kammakkhandhakaṁ vissajjissaṁ sanidānaṁ saniddesaṁ,


pli: Pārivāsikaṁ pucchissaṁ sanidānaṁ saniddesaṁ,


pli: Pārivāsikaṁ vissajjissaṁ sanidānaṁ saniddesaṁ,


pli: Samuccayaṁ pucchissaṁ sanidānaṁ saniddesaṁ,


pli: Samuccayaṁ vissajjissaṁ sanidānaṁ saniddesaṁ,


pli: Samathaṁ pucchissaṁ sanidānaṁ saniddesaṁ,


pli: Samathaṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ dve āpattiyo.


pli: Khuddakavatthukaṁ pucchissaṁ sanidānaṁ saniddesaṁ,


pli: Samukkaṭṭhapadānaṁ kati āpattiyo;


pli: Khuddakavatthukaṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ tisso āpattiyo.


pli: Senāsanaṁ pucchissaṁ sanidānaṁ saniddesaṁ,


pli: Senāsanaṁ vissajjissaṁ sanidānaṁ saniddesaṁ,


pli: Saṅghabhedaṁ pucchissaṁ sanidānaṁ saniddesaṁ,


pli: Saṅghabhedaṁ vissajjissaṁ sanidānaṁ saniddesaṁ,


pli: Samācāraṁ pucchissaṁ sanidānaṁ saniddesaṁ,


pli: Samācāraṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ ekā āpatti.


pli: Ṭhapanaṁ pucchissaṁ sanidānaṁ saniddesaṁ,


pli: Ṭhapanaṁ vissajjissaṁ sanidānaṁ saniddesaṁ,


pli: Bhikkhunikkhandhakaṁ pucchissaṁ sanidānaṁ saniddesaṁ,


pli: Bhikkhunikkhandhakaṁ vissajjissaṁ sanidānaṁ saniddesaṁ,


pli: Pañcasatikaṁ pucchissaṁ sanidānaṁ saniddesaṁ,


pli: Pañcasatikaṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ natthi tattha āpatti.


pli: Sattasatikaṁ pucchissaṁ sanidānaṁ saniddesaṁ,


pli: Samukkaṭṭhapadānaṁ kati āpattiyo;


pli: Sattasatikaṁ vissajjissaṁ sanidānaṁ saniddesaṁ,


pli: Samukkaṭṭhapadānaṁ natthi tattha āpattīti.


pli: Khandhakapucchāvāro niṭṭhito paṭhamo.


pli: Tassuddānaṁ


pli: Upasampadūposatho,


pli: Vassūpanāyikapavāraṇā;


pli: Cammabhesajjakathinā,


pli: Cīvaraṁ campeyyakena ca.


pli: Kosambakkhandhakaṁ kammaṁ,


pli: Pārivāsisamuccayā;


pli: Samathakhuddakā senā,


pli: Saṅghabhedaṁ samācāro;


pli: Ṭhapanaṁ bhikkhunikkhandhaṁ,


pli: Pañcasattasatena cāti.


title_pli: Parivāra 7. Ekuttarikanaya

pli: 7. Ekuttarikanaya


pli: 1. Ekakavāra


pli: Āpattikarā dhammā jānitabbā.


pli: Anāpattikarā dhammā jānitabbā.


pli: Āpatti jānitabbā.


pli: Anāpatti jānitabbā.


pli: Lahukā āpatti jānitabbā.


pli: Garukā āpatti jānitabbā.


pli: Sāvasesā āpatti jānitabbā.


pli: Anavasesā āpatti jānitabbā.


pli: Duṭṭhullā āpatti jānitabbā.


pli: Aduṭṭhullā āpatti jānitabbā.


pli: Sappaṭikammā āpatti jānitabbā.


pli: Appaṭikammā āpatti jānitabbā.


pli: Desanāgāminī āpatti jānitabbā.


pli: Adesanāgāminī āpatti jānitabbā.


pli: Antarāyikā āpatti jānitabbā.


pli: Anantarāyikā āpatti jānitabbā.


pli: Sāvajjapaññatti āpatti jānitabbā.


pli: Anavajjapaññatti āpatti jānitabbā.


pli: Kiriyato samuṭṭhitā āpatti jānitabbā.


pli: Akiriyato samuṭṭhitā āpatti jānitabbā.


pli: Kiriyākiriyato samuṭṭhitā āpatti jānitabbā.


pli: Pubbāpatti jānitabbā.


pli: Aparāpatti jānitabbā.


pli: Pubbāpattīnaṁ antarāpatti jānitabbā.


pli: Aparāpattīnaṁ antarāpatti jānitabbā.


pli: Desitā gaṇanūpagā āpatti jānitabbā.


pli: Desitā na gaṇanūpagā āpatti jānitabbā.


pli: Paññatti jānitabbā.


pli: Anupaññatti jānitabbā.


pli: Anuppannapaññatti jānitabbā.


pli: Sabbatthapaññatti jānitabbā.


pli: Padesapaññatti jānitabbā.


pli: Sādhāraṇapaññatti jānitabbā.


pli: Asādhāraṇapaññatti jānitabbā.


pli: Ekatopaññatti jānitabbā.


pli: Ubhatopaññatti jānitabbā.


pli: Thullavajjā āpatti jānitabbā.


pli: Athullavajjā āpatti jānitabbā.


pli: Gihipaṭisaṁyuttā āpatti jānitabbā.


pli: Na gihipaṭisaṁyuttā āpatti jānitabbā.


pli: Niyatā āpatti jānitabbā.


pli: Aniyatā āpatti jānitabbā.


pli: Ādikaro puggalo jānitabbo.


pli: Anādikaro puggalo jānitabbo.


pli: Adhiccāpattiko puggalo jānitabbo.


pli: Abhiṇhāpattiko puggalo jānitabbo.


pli: Codako puggalo jānitabbo.


pli: Cuditako puggalo jānitabbo.


pli: Adhammacodako puggalo jānitabbo.


pli: Adhammacuditako puggalo jānitabbo.


pli: Dhammacodako puggalo jānitabbo.


pli: Dhammacuditako puggalo jānitabbo.


pli: Niyato puggalo jānitabbo.


pli: Aniyato puggalo jānitabbo.


pli: Abhabbāpattiko puggalo jānitabbo.


pli: Bhabbāpattiko puggalo jānitabbo.


pli: Ukkhittako puggalo jānitabbo.


pli: Anukkhittako puggalo jānitabbo.


pli: Nāsitako puggalo jānitabbo.


pli: Anāsitako puggalo jānitabbo.


pli: Samānasaṁvāsako puggalo jānitabbo.


pli: Asamānasaṁvāsako puggalo jānitabbo.


pli: Ṭhapanaṁ jānitabbanti.


pli: Ekakaṁ niṭṭhitaṁ.


pli: Tassuddānaṁ


pli: Karā āpatti lahukā,


pli: sāvasesā ca duṭṭhullā;


pli: Paṭikammadesanā ca,


pli: antarā vajjakiriyaṁ.


pli: Kiriyākiriyaṁ pubbā,


pli: Antarā gaṇanūpagā;


pli: Paññatti anānuppanna,


pli: Sabbasādhāraṇā ca ekato.


pli: Thullagihiniyatā ca,


pli: ādi adhiccacodako;


pli: Adhammadhammaniyato,


pli: abhabbokkhittanāsitā;


pli: Samānaṁ ṭhapanañceva,


pli: uddānaṁ ekake idanti.


pli: 2. Dukavāra


pli: Atthāpatti saññā vimokkhā, atthāpatti no saññāvimokkhā.


pli: Atthāpatti laddhasamāpattikassa, atthāpatti na laddhasamāpattikassa.


pli: Atthāpatti saddhammapaṭisaññuttā, atthāpatti asaddhammapaṭisaññuttā.


pli: Atthāpatti saparikkhārapaṭisaññuttā, atthāpatti paraparikkhārapaṭisaññuttā.


pli: Atthāpatti sapuggalapaṭisaññuttā, atthāpatti parapuggalapaṭisaññuttā.


pli: Atthi saccaṁ bhaṇanto garukaṁ āpattiṁ āpajjati, musā bhaṇanto lahukaṁ.


pli: Atthi musā bhaṇanto garukaṁ āpattiṁ āpajjati, saccaṁ bhaṇanto lahukaṁ.


pli: Atthāpatti bhūmigato āpajjati, no vehāsagato.


pli: Atthāpatti vehāsagato āpajjati, no bhūmigato.


pli: Atthāpatti nikkhamanto āpajjati, no pavisanto.


pli: Atthāpatti pavisanto āpajjati, no nikkhamanto.


pli: Atthāpatti ādiyanto āpajjati, atthāpatti anādiyanto āpajjati.


pli: Atthāpatti samādiyanto āpajjati, atthāpatti na samādiyanto āpajjati.


pli: Atthāpatti karonto āpajjati, atthāpatti na karonto āpajjati.


pli: Atthāpatti dento āpajjati, atthāpatti na dento āpajjati.


pli: Atthāpatti desento āpajjati, atthāpatti na desento āpajjati.


pli: Atthāpatti paṭiggaṇhanto āpajjati, atthāpatti na paṭiggaṇhanto āpajjati.


pli: Atthāpatti paribhogena āpajjati, atthāpatti na paribhogena āpajjati.


pli: Atthāpatti rattiṁ āpajjati, no divā.


pli: Atthāpatti divā āpajjati, no rattiṁ.


pli: Atthāpatti aruṇugge āpajjati, atthāpatti na aruṇugge āpajjati.


pli: Atthāpatti chindanto āpajjati, atthāpatti na chindanto āpajjati.


pli: Atthāpatti chādento āpajjati, atthāpatti na chādento āpajjati.


pli: Atthāpatti dhārento āpajjati, atthāpatti na dhārento āpajjati.


pli: Dve uposathā—


pli: cātuddasiko ca pannarasiko ca.


pli: Dve pavāraṇā—


pli: cātuddasikā ca pannarasikā ca.


pli: Dve kammāni—


pli: apalokanakammaṁ, ñattikammaṁ.


pli: Aparānipi dve kammāni—


pli: ñattidutiyakammaṁ, ñatticatutthakammaṁ.


pli: Dve kammavatthūni—


pli: apalokanakammassa vatthu, ñattikammassa vatthu.


pli: Aparānipi dve kammavatthūni—


pli: ñattidutiyakammassa vatthu, ñatticatutthakammassa vatthu.


pli: Dve kammadosā—


pli: apalokanakammassa doso, ñattikammassa doso.


pli: Aparepi dve kammadosā—


pli: ñattidutiyakammassa doso, ñatticatutthakammassa doso.


pli: Dve kammasampattiyo—


pli: apalokanakammassa sampatti, ñattikammassa sampatti.


pli: Aparāpi dve kammasampattiyo—


pli: ñattidutiyakammassa sampatti, ñatticatutthakammassa sampatti.


pli: Dve nānāsaṁvāsakabhūmiyo—


pli: attanā vā attānaṁ nānāsaṁvāsakaṁ karoti, samaggo vā naṁ saṅgho ukkhipati adassane vā appaṭikamme vā appaṭinissagge vā.


pli: Dve samānasaṁvāsakabhūmiyo—


pli: attanā vā attānaṁ samānasaṁvāsakaṁ karoti, samaggo vā naṁ saṅgho ukkhittaṁ osāreti dassane vā paṭikamme vā paṭinissagge vā.


pli: Dve pārājikā—


pli: bhikkhūnañca bhikkhunīnañca.


pli: Dve saṅghādisesā, dve thullaccayā, dve pācittiyā, dve pāṭidesanīyā, dve dukkaṭā, dve dubbhāsitā—


pli: Satta āpattiyo, satta āpattikkhandhā.


pli: Dvīhākārehi saṅgho bhijjati—


pli: kammena vā salākaggāhena vā.


pli: Dve puggalā na upasampādetabbā—


pli: addhānahīno, aṅgahīno.


pli: Aparepi dve puggalā na upasampādetabbā—


pli: vatthuvipanno, karaṇadukkaṭako.


pli: aparipūro paripūro no ca yācati.


pli: Dvinnaṁ puggalānaṁ nissāya na vatthabbaṁ—


pli: alajjissa ca bālassa ca.


pli: Dvinnaṁ puggalānaṁ nissayo na dātabbo—


pli: alajjissa ca lajjino ca na yācati.


pli: Dvinnaṁ puggalānaṁ nissayo dātabbo—


pli: bālassa ca lajjissa ca yācati.


pli: Dve puggalā abhabbā āpattiṁ āpajjituṁ—


pli: buddhā ca paccekabuddhā ca.


pli: Dve puggalā bhabbā, āpattiṁ āpajjituṁ—


pli: bhikkhū ca bhikkhuniyo ca.


pli: Dve puggalā abhabbā sañcicca āpattiṁ āpajjituṁ—


pli: bhikkhū ca bhikkhuniyo ca ariyapuggalā.


pli: Dve puggalā bhabbā sañcicca āpattiṁ āpajjituṁ—


pli: bhikkhū ca bhikkhuniyo ca puthujjanā.


pli: Dve puggalā abhabbā sañcicca sātisāraṁ vatthuṁ ajjhācarituṁ—


pli: Dve puggalā bhabbā sañcicca sātisāraṁ vatthuṁ ajjhācarituṁ—


pli: Dve paṭikkosā—


pli: kāyena vā paṭikkosati vācāya vā paṭikkosati.


pli: Dve nissāraṇā—


pli: atthi puggalo appatto nissāraṇaṁ tañce saṅgho nissāreti ekacco sunissārito, ekacco dunnissārito.


pli: Dve osāraṇā—


pli: atthi puggalo appatto osāraṇaṁ tañce saṅgho osāreti ekacco sosārito, ekacco dosārito.


pli: Dve paṭiññā—


pli: kāyena vā paṭijānāti vācāya vā paṭijānāti.


pli: Dve paṭiggahā—


pli: kāyena vā paṭiggaṇhāti kāyapaṭibaddhena vā paṭiggaṇhāti.


pli: Dve paṭikkhepā—


pli: kāyena vā paṭikkhipati vācāya vā paṭikkhipati.


pli: Dve upaghātikā—


pli: sikkhūpaghātikā ca bhogūpaghātikā ca.


pli: Dve codanā—


pli: kāyena vā codeti vācāya vā codeti.


pli: Dve kathinassa palibodhā—


pli: āvāsapalibodho ca cīvarapalibodho ca.


pli: Dve kathinassa apalibodhā—


pli: āvāsaapalibodho ca cīvaraapalibodho ca.


pli: Dve cīvarāni—


pli: gahapatikañca paṁsukūlañca.


pli: Dve pattā—


pli: ayopatto mattikāpatto.


pli: Dve maṇḍalāni—


pli: tipumayaṁ, sīsamayaṁ.


pli: Dve pattassa adhiṭṭhānā—


pli: kāyena vā adhiṭṭheti vācāya vā adhiṭṭheti.


pli: Dve cīvarassa adhiṭṭhānā—


pli: Dve vikappanā—


pli: sammukhāvikappanā ca parammukhāvikappanā ca.


pli: Dve vinayā—


pli: bhikkhūnañca bhikkhunīnañca.


pli: Dve venayikā—


pli: paññattañca paññattānulomañca.


pli: Dve vinayassa sallekhā—


pli: akappiye setughāto, kappiye mattakāritā.


pli: Dvīhākārehi āpattiṁ āpajjati—


pli: kāyena vā āpajjati vācāya vā āpajjati.


pli: Dvīhākārehi āpattiyā vuṭṭhāti—


pli: kāyena vā vuṭṭhāti vācāya vā vuṭṭhāti.


pli: Dve parivāsā—


pli: Aparepi dve parivāsā—


pli: suddhantaparivāso samodhānaparivāso.


pli: Dve mānattā—


pli: Aparepi dve mānattā—


pli: pakkhamānattaṁ, samodhānamānattaṁ.


pli: Dvinnaṁ puggalānaṁ ratticchedo—


pli: pārivāsikassa ca mānattacārikassa ca.


pli: Dve anādariyāni—


pli: puggalānādariyañca dhammānādariyañca.


pli: Dve loṇāni—


pli: jātimañca kārimañca.


pli: Aparānipi dve loṇāni—


pli: sāmuddaṁ kāḷaloṇaṁ.


pli: sindhavaṁ, ubbhidaṁ.


pli: romakaṁ, pakkālakaṁ.


pli: Dve paribhogā—


pli: abbhantaraparibhogo ca bāhiraparibhogo ca.


pli: Dve akkosā—


pli: hīno ca akkoso ukkaṭṭho ca akkoso.


pli: Dvīhākārehi pesuññaṁ hoti—


pli: piyakamyassa vā bhedādhippāyassa vā.


pli: Dvīhākārehi gaṇabhojanaṁ pasavati—


pli: nimantanato vā viññattito vā.


pli: Dve vassūpanāyikā—


pli: purimikā, pacchimikā.


pli: Dve adhammikāni pātimokkhaṭṭhapanāni.


pli: Dve dhammikāni pātimokkhaṭṭhapanāni.


pli: Dve puggalā bālā—


pli: yo ca anāgataṁ bhāraṁ vahati, yo ca āgataṁ bhāraṁ na vahati.


pli: Dve puggalā paṇḍitā—


pli: yo ca anāgataṁ bhāraṁ na vahati, yo ca āgataṁ bhāraṁ vahati.


pli: Aparepi dve puggalā bālā—


pli: yo ca akappiye kappiyasaññī, yo ca kappiye akappiyasaññī.


pli: yo ca akappiye akappiyasaññī, yo ca kappiye kappiyasaññī.


pli: yo ca anāpattiyā āpattisaññī, yo ca āpattiyā anāpattisaññī.


pli: yo ca āpattiyā āpattisaññī, yo ca anāpattiyā anāpattisaññī.


pli: yo ca adhamme dhammasaññī, yo ca dhamme adhammasaññī.


pli: yo ca adhamme adhammasaññī, yo ca dhamme dhammasaññī.


pli: yo ca avinaye vinayasaññī, yo ca vinaye avinayasaññī.


pli: yo ca avinaye avinayasaññī, yo ca vinaye vinayasaññī.


pli: Dvinnaṁ puggalānaṁ āsavā vaḍḍhanti—


pli: yo ca na kukkuccāyitabbaṁ kukkuccāyati, yo ca kukkuccāyitabbaṁ na kukkuccāyati.


pli: Dvinnaṁ puggalānaṁ āsavā na vaḍḍhanti—


pli: yo ca na kukkuccāyitabbaṁ na kukkuccāyati, yo ca kukkuccāyitabbaṁ kukkuccāyati.


pli: Aparesampi dvinnaṁ puggalānaṁ āsavā vaḍḍhanti—


pli: yo ca anāpattiyā anāpattisaññī, yo ca āpattiyā āpattisaññī.


pli: Dukā niṭṭhitā.


pli: Tassuddānaṁ


pli: Saññā laddhā ca saddhammā,


pli: parikkhārā ca puggalā;


pli: Saccaṁ bhūmi nikkhamanto,


pli: ādiyanto samādiyaṁ.


pli: Karonto dento gaṇhanto,


pli: paribhogena ratti ca;


pli: Aruṇāchindaṁ chādento,


pli: dhārento ca uposathā.


pli: Pavāraṇā kammāparā,


pli: vatthu aparā dosā ca;


pli: Aparā dve ca sampatti,


pli: nānā samānameva ca.


pli: Pārājisaṅghathullaccaya,


pli: pācitti pāṭidesanā;


pli: Dukkaṭā dubbhāsitā ceva,


pli: satta āpattikkhandhā ca.


pli: Bhijjati upasampadā,


pli: tatheva apare duve;


pli: Na vatthabbaṁ na dātabbaṁ,


pli: abhabbābhabbameva ca.


pli: Sañcicca sātisārā ca,


pli: paṭikkosā nissāraṇā;


pli: Osāraṇā paṭiññā ca,


pli: paṭiggahā paṭikkhipā.


pli: Upaghāti codanā ca,


pli: kathinā ca duve tathā;


pli: Cīvarā pattamaṇḍalā,


pli: adhiṭṭhānā tatheva dve.


pli: Vikappanā ca vinayā,


pli: venayikā ca sallekhā;


pli: Āpajjati ca vuṭṭhāti,


pli: parivāsāpare duve.


pli: Dve mānattā apare ca,


pli: ratticchedo anādari;


pli: Dve loṇā tayo apare,


pli: paribhogakkosena ca.


pli: Pesuñño ca gaṇāvassa,


pli: ṭhapanā bhārakappiyaṁ;


pli: Anāpatti adhammadhammā,


pli: vinaye āsave tathāti.


pli: 3. Tikavāra


pli: Atthāpatti tiṭṭhante bhagavati āpajjati, no parinibbute;


pli: atthāpatti parinibbute bhagavati āpajjati, no tiṭṭhante;


pli: atthāpatti tiṭṭhantepi bhagavati āpajjati parinibbutepi.


pli: Atthāpatti kāle āpajjati, no vikāle;


pli: atthāpatti vikāle āpajjati, no kāle;


pli: atthāpatti kāle ceva āpajjati vikāle ca.


pli: Atthāpatti rattiṁ āpajjati, no divā;


pli: atthāpatti divā āpajjati, no rattiṁ;


pli: atthāpatti rattiñceva āpajjati divā ca.


pli: Atthāpatti dasavasso āpajjati, no ūnadasavasso;


pli: atthāpatti ūnadasavasso āpajjati, no dasavasso;


pli: atthāpatti dasavasso ceva āpajjati ūnadasavasso ca.


pli: Atthāpatti pañcavasso āpajjati, no ūnapañcavasso;


pli: atthāpatti ūnapañcavasso āpajjati, no pañcavasso;


pli: atthāpatti pañcavasso ceva āpajjati ūnapañcavasso ca.


pli: Atthāpatti kusalacitto āpajjati;


pli: atthāpatti akusalacitto āpajjati;


pli: atthāpatti abyākatacitto āpajjati.


pli: Atthāpatti sukhavedanāsamaṅgī āpajjati;


pli: Tīṇi codanāvatthūni—


pli: diṭṭhena, sutena, parisaṅkāya.


pli: Tayo salākaggāhā—


pli: guḷhako, vivaṭako, sakaṇṇajappako.


pli: Tayo paṭikkhepā—


pli: mahicchatā, asantuṭṭhitā, asallekhatā.


pli: Tayo anuññātā—


pli: appicchatā, santuṭṭhitā, sallekhatā.


pli: Aparepi tayo paṭikkhepā—


pli: mahicchatā, asantuṭṭhitā, amattaññutā.


pli: appicchatā, santuṭṭhitā, mattaññutā.


pli: Tisso paññattiyo—


pli: Aparāpi tisso paññattiyo—


pli: Atthāpatti bālo āpajjati, no paṇḍito;


pli: atthāpatti paṇḍito āpajjati, no bālo;


pli: atthāpatti bālo ceva āpajjati paṇḍito ca.


pli: Atthāpatti kāḷe āpajjati, no juṇhe;


pli: atthāpatti juṇhe āpajjati, no kāḷe;


pli: atthāpatti kāḷe ceva āpajjati juṇhe ca.


pli: Atthi kāḷe kappati, no juṇhe;


pli: atthi juṇhe kappati, no kāḷe;


pli: atthi kāḷe ceva kappati juṇhe ca.


pli: Atthāpatti hemante āpajjati, no gimhe no vasse;


pli: atthāpatti gimhe āpajjati, no hemante no vasse;


pli: atthāpatti vasse āpajjati, no hemante no gimhe.


pli: Atthāpatti saṅgho āpajjati, na gaṇo na puggalo;


pli: atthāpatti gaṇo āpajjati, na saṅgho na puggalo;


pli: atthāpatti puggalo āpajjati, na saṅgho na gaṇo.


pli: Atthi saṅghassa kappati, na gaṇassa na puggalassa;


pli: atthi gaṇassa kappati, na saṅghassa na puggalassa;


pli: atthi puggalassa kappati, na saṅghassa na gaṇassa.


pli: Tisso chādanā—


pli: vatthuṁ chādeti, no āpattiṁ;


pli: āpattiṁ chādeti, no vatthuṁ;


pli: vatthuñceva chādeti āpattiñca.


pli: Tisso paṭicchādiyo—


pli: Tīṇi paṭicchannāni vahanti, no vivaṭāni—


pli: mātugāmo paṭicchanno vahati, no vivaṭo;


pli: brāhmaṇānaṁ mantā paṭicchannā vahanti, no vivaṭā;


pli: micchādiṭṭhi paṭicchannā vahati, no vivaṭā.


pli: Tīṇi vivaṭāni virocanti, no paṭicchannāni—


pli: candamaṇḍalaṁ vivaṭaṁ virocati, no paṭicchannaṁ;


pli: sūriyamaṇḍalaṁ vivaṭaṁ virocati, no paṭicchannaṁ;


pli: tathāgatappavedito dhammavinayo vivaṭo virocati, no paṭicchanno.


pli: Tayo senāsanaggāhā—


pli: purimako, pacchimako, antarāmuttako.


pli: Atthāpatti gilāno āpajjati, no agilāno;


pli: atthāpatti agilāno āpajjati, no gilāno;


pli: atthāpatti gilāno ceva āpajjati agilāno ca.


pli: Tīṇi adhammikāni pātimokkhaṭṭhapanāni.


pli: Tīṇi dhammikāni pātimokkhaṭṭhapanāni.


pli: Tayo parivāsā—


pli: Tayo mānattā—


pli: Tayo pārivāsikassa bhikkhuno ratticchedā—


pli: sahavāso, vippavāso, anārocanā.


pli: Atthāpatti anto āpajjati, no bahi;


pli: atthāpatti bahi āpajjati, no anto;


pli: atthāpatti anto ceva āpajjati bahi ca.


pli: Atthāpatti antosīmāya āpajjati, no bahisīmāya;


pli: atthāpatti bahisīmāya āpajjati, no antosīmāya;


pli: atthāpatti antosīmāya ceva āpajjati bahisīmāya ca.


pli: Tīhākārehi āpattiṁ āpajjati—


pli: kāyena āpajjati, vācāya āpajjati, kāyena vācāya āpajjati.


pli: Aparehipi tīhākārehi āpattiṁ āpajjati—


pli: saṅghamajjhe, gaṇamajjhe, puggalassa santike.


pli: Tīhākārehi āpattiyā vuṭṭhāti—


pli: kāyena vuṭṭhāti, vācāya vuṭṭhāti, kāyena vācāya vuṭṭhāti.


pli: Aparehipi tīhākārehi āpattiyā vuṭṭhāti—


pli: Tīṇi adhammikāni amūḷhavinayassa dānāni.


pli: Tīṇi dhammikāni amūḷhavinayassa dānāni.


pli: Tīhaṅgehi samannāgatassa bhikkhuno ākaṅkhamāno saṅgho tajjanīyakammaṁ kareyya—


pli: bhaṇḍanakārako hoti kalahakārako vivādakārako bhassakārako saṅghe adhikaraṇakārako, bālo hoti abyatto, āpattibahulo anapadāno gihisaṁsaṭṭho viharati ananulomikehi gihisaṁsaggehi.


pli: Tīhaṅgehi samannāgatassa bhikkhuno ākaṅkhamāno saṅgho niyassakammaṁ kareyya—


pli: bhaṇḍanakārako hoti …pe… saṅghe adhikaraṇakārako, bālo hoti abyatto, āpattibahulo anapadāno gihisaṁsaṭṭho viharati ananulomikehi gihisaṁsaggehi.


pli: Tīhaṅgehi samannāgatassa bhikkhuno ākaṅkhamāno saṅgho pabbājanīyakammaṁ kareyya—


pli: bhaṇḍanakārako hoti …pe… saṅghe adhikaraṇakārako, bālo hoti abyatto, āpattibahulo anapadāno kuladūsako hoti pāpasamācāro pāpasamācārā dissanti ceva suyyanti ca.


pli: Tīhaṅgehi samannāgatassa bhikkhuno ākaṅkhamāno saṅgho paṭisāraṇīyakammaṁ kareyya—


pli: bhaṇḍanakārako hoti …pe… saṅghe adhikaraṇakārako, bālo hoti abyatto, āpattibahulo anapadāno gihī akkosati paribhāsati.


pli: Tīhaṅgehi samannāgatassa bhikkhuno ākaṅkhamāno saṅgho āpattiyā adassane ukkhepanīyakammaṁ kareyya—


pli: bhaṇḍanakārako hoti …pe… saṅghe adhikaraṇakārako, bālo hoti abyatto, āpattibahulo anapadāno āpattiṁ āpajjitvā na icchati āpattiṁ passituṁ.


pli: Tīhaṅgehi samannāgatassa bhikkhuno ākaṅkhamāno saṅgho āpattiyā appaṭikamme ukkhepanīyakammaṁ kareyya—


pli: bhaṇḍanakārako hoti …pe… saṅghe adhikaraṇakārako, bālo hoti abyatto, āpattibahulo anapadāno āpattiṁ āpajjitvā na icchati āpattiṁ paṭikātuṁ.


pli: Tīhaṅgehi samannāgatassa bhikkhuno ākaṅkhamāno saṅgho pāpikāya diṭṭhiyā appaṭinissagge ukkhepanīyakammaṁ kareyya—


pli: bhaṇḍanakārako hoti …pe… saṅghe adhikaraṇakārako, bālo hoti abyatto, āpattibahulo anapadāno na icchati pāpikaṁ diṭṭhiṁ paṭinissajjituṁ.


pli: Tīhaṅgehi samannāgatassa bhikkhuno ākaṅkhamāno saṅgho āgāḷhāya ceteyya—


pli: bhaṇḍanakārako hoti kalahakārako vivādakārako bhassakārako saṅghe adhikaraṇakārako, bālo hoti abyatto āpattibahulo anapadāno, gihisaṁsaṭṭho viharati ananulomikehi gihisaṁsaggehi.


pli: Tīhaṅgehi samannāgatassa bhikkhuno kammaṁ kātabbaṁ—


pli: alajjī ca hoti, bālo ca, apakatatto ca.


pli: Aparehipi tīhaṅgehi samannāgatassa bhikkhuno kammaṁ kātabbaṁ—


pli: adhisīle sīlavipanno hoti, ajjhācāre ācāravipanno hoti, atidiṭṭhiyā diṭṭhivipanno hoti.


pli: kāyikena davena samannāgato hoti, vācasikena davena samannāgato hoti, kāyikavācasikena davena samannāgato hoti.


pli: kāyikena anācārena samannāgato hoti, vācasikena anācārena samannāgato hoti, kāyikavācasikena anācārena samannāgato hoti.


pli: kāyikena upaghātikena samannāgato hoti, vācasikena upaghātikena samannāgato hoti, kāyikavācasikena upaghātikena samannāgato hoti.


pli: kāyikena micchājīvena samannāgato hoti, vācasikena micchājīvena samannāgato hoti, kāyikavācasikena micchājīvena samannāgato hoti.


pli: āpattiṁ āpanno kammakato upasampādeti, nissayaṁ deti, sāmaṇeraṁ upaṭṭhāpeti.


pli: yāya āpattiyā saṅghena kammaṁ kataṁ hoti taṁ āpattiṁ āpajjati, aññaṁ vā tādisikaṁ, tato vā pāpiṭṭhataraṁ.


pli: buddhassa avaṇṇaṁ bhāsati, dhammassa avaṇṇaṁ bhāsati, saṅghassa avaṇṇaṁ bhāsati.


pli: Tīhaṅgehi samannāgatassa bhikkhuno saṅghamajjhe uposathaṁ ṭhapentassa—“alaṁ, bhikkhu, mā bhaṇḍanaṁ mā kalahaṁ mā viggahaṁ mā vivādan”ti omadditvā saṅghena uposatho kātabbo—


pli: Tīhaṅgehi samannāgatassa bhikkhuno saṅghamajjhe pavāraṇaṁ ṭhapentassa—“alaṁ, bhikkhu, mā bhaṇḍanaṁ mā kalahaṁ mā viggahaṁ mā vivādan”ti omadditvā saṅghena pavāretabbaṁ—


pli: Tīhaṅgehi samannāgatassa bhikkhuno na kāci saṅghasammuti dātabbā—


pli: Tīhaṅgehi samannāgatena bhikkhunā saṅghe na voharitabbaṁ—


pli: Tīhaṅgehi samannāgato bhikkhu na kismiñci paccekaṭṭhāne ṭhapetabbo—


pli: Tīhaṅgehi samannāgatassa bhikkhuno nissāya na vatthabbaṁ—


pli: Tīhaṅgehi samannāgatassa bhikkhuno nissayo na dātabbo—


pli: alajjī ca hoti, bālo ca, apakatatto ca.


pli: Tīhaṅgehi samannāgatassa bhikkhuno okāsakammaṁ kārāpentassa nālaṁ okāsakammaṁ kātuṁ—


pli: Tīhaṅgehi samannāgatassa bhikkhuno savacanīyaṁ nādātabbaṁ—


pli: Tīhaṅgehi samannāgatassa bhikkhuno vinayo na pucchitabbo—


pli: Tīhaṅgehi samannāgatena bhikkhunā vinayo na pucchitabbo—


pli: Tīhaṅgehi samannāgatassa bhikkhuno vinayo na vissajjetabbo—


pli: Tīhaṅgehi samannāgatena bhikkhunā vinayo na vissajjetabbo—


pli: Tīhaṅgehi samannāgatassa bhikkhuno anuyogo na dātabbo—


pli: Tīhaṅgehi samannāgatena bhikkhunā saddhiṁ vinayo na sākacchitabbo—


pli: Tīhaṅgehi samannāgatena bhikkhunā na upasampādetabbaṁ na nissayo dātabbo na sāmaṇero upaṭṭhāpetabbo—


pli: Tayo uposathā—


pli: Aparepi tayo uposathā—


pli: Tisso pavāraṇā—


pli: Aparāpi tisso pavāraṇā—


pli: Tayo āpāyikā nerayikā—


pli: idamappahāya, yo ca abrahmacārī brahmacāripaṭiñño, yo ca suddhaṁ brahmacāriṁ parisuddhabrahmacariyaṁ carantaṁ amūlakena abrahmacariyena anuddhaṁseti, yo cāyaṁ evaṁvādī evaṁdiṭṭhi—“natthi kāmesu doso”ti so kāmesu pātabyataṁ āpajjati.


pli: Tīṇi akusalamūlāni—


pli: lobho akusalamūlaṁ, doso akusalamūlaṁ, moho akusalamūlaṁ.


pli: Tīṇi kusalamūlāni—


pli: alobho kusalamūlaṁ, adoso kusalamūlaṁ, amoho kusalamūlaṁ.


pli: Tīṇi duccaritāni—


pli: Tīṇi sucaritāni—


pli: Tayo atthavase paṭicca bhagavatā kulesu tikabhojanaṁ paññattaṁ—


pli: dummaṅkūnaṁ puggalānaṁ niggahāya, pesalānaṁ bhikkhūnaṁ phāsuvihārāya, “mā pāpicchā pakkhaṁ nissāya saṅghaṁ bhindeyyun”ti kulānuddayatāya ca.


pli: Tīhi asaddhammehi abhibhūto pariyādinnacitto devadatto āpāyiko nerayiko kappaṭṭho atekiccho pāpicchatā pāpamittatā oramattakena visesādhigamena antarā vosānaṁ āpādi.


pli: Tisso sammutiyo—


pli: Tisso pādukā dhuvaṭṭhānikā asaṅkamanīyā—


pli: Tisso pādaghaṁsaniyo—


pli: sakkharaṁ, kathalā, samuddapheṇakoti.


pli: Tikaṁ niṭṭhitaṁ.


pli: Tassuddānaṁ


pli: Tiṭṭhante kāle rattiñca,


pli: dasa pañca kusalena;


pli: Vedanā codanā vatthu,


pli: salākā dve paṭikkhipā.


pli: Paññatti apare dve ca,


pli: bālo kāḷe ca kappati;


pli: Hemante saṅgho saṅghassa,


pli: chādanā ca paṭicchādi.


pli: Paṭicchannā vivaṭā ca,


pli: senāsanagilāyanā;


pli: Pātimokkhaṁ parivāsaṁ,


pli: mānattā pārivāsikā.


pli: Anto anto ca sīmāya,


pli: āpajjati punāpare;


pli: Vuṭṭhāti apare ceva,


pli: amūḷhavinayā duve.


pli: Tajjanīyā niyassā ca,


pli: pabbājapaṭisāraṇī;


pli: Adassanā paṭikamme,


pli: anissagge ca diṭṭhiyā.


pli: Āgāḷhakammādhisīle,


pli: davānācāraghātikā;


pli: Ājīvāpannā tādisikā,


pli: avaṇṇuposathena ca.


pli: Pavāraṇā sammuti ca,


pli: vohārapaccekena ca;


pli: Na vatthabbaṁ na dātabbaṁ,


pli: okāsaṁ na kare tathā.


pli: Na kare savacanīyaṁ,


pli: na pucchitabbakā duve;


pli: Na vissajje duve ceva,


pli: anuyogampi no dade.


pli: Sākacchā upasampadā,


pli: nissayasāmaṇerā ca;


pli: Uposathatikā tīṇi,


pli: pavāraṇatikā tayo.


pli: Āpāyikā akusalā,


pli: kusalā caritā duve;


pli: Tikabhojanasaddhamme,


pli: sammuti pādukena ca;


pli: Pādaghaṁsanikā ceva,


pli: uddānaṁ tikake idanti.


pli: 4. Catukkavāra


pli: Atthāpatti sakavācāya āpajjati, paravācāya vuṭṭhāti;


pli: atthāpatti paravācāya āpajjati, sakavācāya vuṭṭhāti;


pli: atthāpatti sakavācāya āpajjati, sakavācāya vuṭṭhāti;


pli: atthāpatti paravācāya āpajjati, paravācāya vuṭṭhāti.


pli: Atthāpatti kāyena āpajjati, vācāya vuṭṭhāti;


pli: atthāpatti vācāya āpajjati, kāyena vuṭṭhāti;


pli: atthāpatti kāyena āpajjati, kāyena vuṭṭhāti;


pli: atthāpatti vācāya āpajjati, vācāya vuṭṭhāti.


pli: Atthāpatti pasutto āpajjati, paṭibuddho vuṭṭhāti;


pli: atthāpatti paṭibuddho āpajjati, pasutto vuṭṭhāti;


pli: atthāpatti pasutto āpajjati, pasutto vuṭṭhāti;


pli: atthāpatti paṭibuddho āpajjati, paṭibuddho vuṭṭhāti.


pli: Atthāpatti acittako āpajjati, sacittako vuṭṭhāti;


pli: atthāpatti sacittako āpajjati, acittako vuṭṭhāti;


pli: atthāpatti acittako āpajjati, acittako vuṭṭhāti;


pli: atthāpatti sacittako āpajjati, sacittako vuṭṭhāti.


pli: Atthāpatti āpajjanto deseti;


pli: desento āpajjati;


pli: atthāpatti āpajjanto vuṭṭhāti;


pli: vuṭṭhahanto āpajjati.


pli: Atthāpatti kammena āpajjati, akammena vuṭṭhāti;


pli: atthāpatti akammena āpajjati, kammena vuṭṭhāti;


pli: atthāpatti kammena āpajjati, kammena vuṭṭhāti;


pli: atthāpatti akammena āpajjati, akammena vuṭṭhāti.


pli: Cattāro anariyavohārā—


pli: adiṭṭhe diṭṭhavāditā, assute sutavāditā, amute mutavāditā, aviññāte viññātavāditā.


pli: Cattāro ariyavohārā—


pli: adiṭṭhe adiṭṭhavāditā, assute assutavāditā, amute amutavāditā, aviññāte aviññātavāditā.


pli: Aparepi cattāro anariyavohārā—


pli: diṭṭhe adiṭṭhavāditā, sute assutavāditā, mute amutavāditā, viññāte aviññātavāditā.


pli: diṭṭhe diṭṭhavāditā, sute sutavāditā, mute mutavāditā, viññāte viññātavāditā.


pli: Cattāro pārājikā bhikkhūnaṁ bhikkhunīhi sādhāraṇā;


pli: cattāro pārājikā bhikkhunīnaṁ bhikkhūhi asādhāraṇā.


pli: Cattāro parikkhārā—


pli: atthi parikkhāro rakkhitabbo gopetabbo mamāyitabbo paribhuñjitabbo;


pli: atthi parikkhāro rakkhitabbo gopetabbo mamāyitabbo, na paribhuñjitabbo;


pli: atthi parikkhāro rakkhitabbo gopetabbo, na mamāyitabbo na paribhuñjitabbo;


pli: atthi parikkhāro na rakkhitabbo na gopetabbo, na mamāyitabbo na paribhuñjitabbo.


pli: Atthāpatti sammukhā āpajjati, parammukhā vuṭṭhāti;


pli: atthāpatti parammukhā āpajjati, sammukhā vuṭṭhāti;


pli: atthāpatti sammukhā āpajjati, sammukhā vuṭṭhāti;


pli: atthāpatti parammukhā āpajjati, parammukhā vuṭṭhāti.


pli: Atthāpatti ajānanto āpajjati, jānanto vuṭṭhāti;


pli: atthāpatti jānanto āpajjati, ajānanto vuṭṭhāti;


pli: atthāpatti ajānanto āpajjati, ajānanto vuṭṭhāti;


pli: atthāpatti jānanto āpajjati, jānanto vuṭṭhāti.


pli: Catūhākārehi āpattiṁ āpajjati—


pli: kāyena āpajjati, vācāya āpajjati, kāyena vācāya āpajjati, kammavācāya āpajjati.


pli: Aparehipi catūhākārehi āpattiṁ āpajjati—


pli: saṅghamajjhe, gaṇamajjhe, puggalassa santike, liṅgapātubhāvena.


pli: Catūhākārehi āpattiyā vuṭṭhāti—


pli: kāyena vuṭṭhāti, vācāya vuṭṭhāti, kāyena vācāya vuṭṭhāti, kammavācāya vuṭṭhāti.


pli: Aparehipi catūhākārehi āpattiyā vuṭṭhāti—


pli: Saha paṭilābhena purimaṁ jahati, pacchime patiṭṭhāti, viññattiyo paṭippassambhanti, paṇṇattiyo nirujjhanti.


pli: Saha paṭilābhena pacchimaṁ jahati, purime patiṭṭhāti, viññattiyo paṭippassambhanti, paṇṇattiyo nirujjhanti.


pli: Catasso codanā—


pli: sīlavipattiyā codeti, ācāravipattiyā codeti, diṭṭhivipattiyā codeti, ājīvavipattiyā codeti.


pli: Cattāro parivāsā—


pli: paṭicchannaparivāso, appaṭicchannaparivāso, suddhantaparivāso, samodhānaparivāso.


pli: Cattāro mānattā—


pli: paṭicchannamānattaṁ, appaṭicchannamānattaṁ, pakkhamānattaṁ, samodhānamānattaṁ.


pli: Cattāro mānattacārikassa bhikkhuno ratticchedā—


pli: sahavāso, vippavāso, anārocanā, ūne gaṇe carati.


pli: Cattāro sāmukkaṁsā.


pli: Cattāro paṭiggahitaparibhogā—


pli: yāvakālikaṁ, yāmakālikaṁ, sattāhakālikaṁ, yāvajīvikaṁ.


pli: Cattāri mahāvikaṭāni—


pli: gūtho, muttaṁ, chārikā, mattikā.


pli: Cattāri kammāni—


pli: apalokanakammaṁ, ñattikammaṁ, ñattidutiyakammaṁ, ñatticatutthakammaṁ.


pli: Aparānipi cattāri kammāni—


pli: adhammena vaggakammaṁ, adhammena samaggakammaṁ, dhammena vaggakammaṁ, dhammena samaggakammaṁ.


pli: Catasso vipattiyo—


pli: sīlavipatti, ācāravipatti, diṭṭhivipatti, ājīvavipatti.


pli: Cattāri adhikaraṇāni—


pli: vivādādhikaraṇaṁ, anuvādādhikaraṇaṁ, āpattādhikaraṇaṁ, kiccādhikaraṇaṁ.


pli: Cattāro parisadūsanā—


pli: bhikkhu dussīlo pāpadhammo parisadūsano, bhikkhunī dussīlā pāpadhammā parisadūsanā, upāsako dussīlo pāpadhammo parisadūsano, upāsikā dussīlā pāpadhammā parisadūsanā.


pli: Cattāro parisasobhanā—


pli: bhikkhu sīlavā kalyāṇadhammo parisasobhano, bhikkhunī sīlavatī kalyāṇadhammā parisasobhanā, upāsako sīlavā kalyāṇadhammo parisasobhano, upāsikā sīlavatī kalyāṇadhammā parisasobhanā.


pli: Atthāpatti āgantuko āpajjati, no āvāsiko;


pli: atthāpatti āvāsiko āpajjati, no āgantuko;


pli: atthāpatti āgantuko ceva āpajjati āvāsiko ca;


pli: atthāpatti neva āgantuko āpajjati, no āvāsiko.


pli: Atthāpatti gamiko āpajjati, no āvāsiko;


pli: atthāpatti āvāsiko āpajjati, no gamiko;


pli: atthāpatti gamiko ceva āpajjati āvāsiko ca;


pli: atthāpatti neva gamiko āpajjati no āvāsiko.


pli: Atthi vatthunānattatā no āpattinānattatā, atthi āpattinānattatā no vatthunānattatā, atthi vatthunānattatā ceva āpattinānattatā ca, atthi neva vatthunānattatā no āpattinānattatā.


pli: Atthi vatthusabhāgatā no āpattisabhāgatā, atthi āpattisabhāgatā no vatthusabhāgatā, atthi vatthusabhāgatā ceva āpattisabhāgatā ca atthi neva vatthusabhāgatā no āpattisabhāgatā.


pli: Atthāpatti upajjhāyo āpajjati no saddhivihāriko, atthāpatti saddhivihāriko āpajjati no upajjhāyo, atthāpatti upajjhāyo ceva āpajjati saddhivihāriko ca, atthāpatti neva upajjhāyo āpajjati no saddhivihāriko.


pli: Atthāpatti ācariyo āpajjati no antevāsiko, atthāpatti antevāsiko āpajjati no ācariyo, atthāpatti ācariyo ceva āpajjati antevāsiko ca, atthāpatti neva ācariyo āpajjati no antevāsiko.


pli: Cattāro paccayā anāpatti vassacchedassa—


pli: saṅgho vā bhinno hoti, saṅghaṁ vā bhinditukāmā honti, jīvitantarāyo vā hoti, brahmacariyantarāyo vā hoti.


pli: Cattāri vacīduccaritāni—


pli: musāvādo, pisuṇā vācā, pharusā vācā, samphappalāpo.


pli: Cattāri vacīsucaritāni—


pli: saccavācā, apisuṇā vācā, saṇhā vācā, mantā bhāsā.


pli: Atthi ādiyanto garukaṁ āpattiṁ āpajjati, payojento lahukaṁ;


pli: atthi ādiyanto lahukaṁ āpattiṁ āpajjati, payojento garukaṁ;


pli: atthi ādiyantopi payojentopi garukaṁ āpattiṁ āpajjati;


pli: atthi ādiyantopi payojentopi lahukaṁ āpattiṁ āpajjati.


pli: Atthi puggalo abhivādanāraho, no paccuṭṭhānāraho;


pli: atthi puggalo paccuṭṭhānāraho, no abhivādanāraho;


pli: atthi puggalo abhivādanāraho ceva paccuṭṭhānāraho ca;


pli: atthi puggalo neva abhivādanāraho no paccuṭṭhānāraho.


pli: Atthi puggalo āsanāraho, no abhivādanāraho;


pli: atthi puggalo abhivādanāraho, no āsanāraho;


pli: atthi puggalo āsanāraho ceva abhivādanāraho ca;


pli: atthi puggalo neva āsanāraho no abhivādanāraho.


pli: Atthāpatti kāle āpajjati, no vikāle;


pli: atthāpatti vikāle āpajjati, no kāle;


pli: atthāpatti kāle ceva āpajjati vikāle ca;


pli: atthāpatti neva kāle āpajjati no vikāle.


pli: Atthi paṭiggahitaṁ kāle kappati, no vikāle;


pli: atthi paṭiggahitaṁ vikāle kappati, no kāle;


pli: atthi paṭiggahitaṁ kāle ceva kappati vikāle ca;


pli: atthi paṭiggahitaṁ neva kāle kappati no vikāle.


pli: Atthāpatti paccantimesu janapadesu āpajjati, no majjhimesu;


pli: atthāpatti majjhimesu janapadesu āpajjati, no paccantimesu;


pli: atthāpatti paccantimesu ceva janapadesu āpajjati majjhimesu ca;


pli: atthāpatti neva paccantimesu janapadesu āpajjati no majjhimesu.


pli: Atthi paccantimesu janapadesu kappati, no majjhimesu;


pli: atthi majjhimesu janapadesu kappati, no paccantimesu;


pli: atthi paccantimesu ceva janapadesu kappati majjhimesu ca;


pli: atthi neva paccantimesu janapadesu kappati no majjhimesu.


pli: Atthāpatti anto āpajjati, no bahi;


pli: atthāpatti bahi āpajjati, no anto;


pli: atthāpatti anto ceva āpajjati bahi ca;


pli: atthāpatti neva anto āpajjati no bahi.


pli: Atthāpatti antosīmāya āpajjati, no bahisīmāya;


pli: atthāpatti bahisīmāya āpajjati, no antosīmāya;


pli: atthāpatti antosīmāya ceva āpajjati bahisīmāya ca;


pli: atthāpatti neva antosīmāya āpajjati no bahisīmāya.


pli: Atthāpatti gāme āpajjati, no araññe;


pli: atthāpatti araññe āpajjati, no gāme;


pli: atthāpatti gāme ceva āpajjati araññe ca;


pli: atthāpatti neva gāme āpajjati no araññe.


pli: Catasso codanā—


pli: vatthusandassanā, āpattisandassanā, saṁvāsapaṭikkhepo, sāmīcipaṭikkhepo.


pli: Cattāro pubbakiccā.


pli: Cattāro pattakallā.


pli: Cattāri anaññapācittiyāni.


pli: Catasso bhikkhusammutiyo.


pli: Cattāri agatigamanāni—


pli: chandāgatiṁ gacchati, dosāgatiṁ gacchati, mohāgatiṁ gacchati, bhayāgatiṁ gacchati.


pli: Cattāri nāgatigamanāni—


pli: na chandāgatiṁ gacchati, na dosāgatiṁ gacchati, na mohāgatiṁ gacchati, na bhayāgatiṁ gacchati.


pli: Catūhaṅgehi samannāgato alajjī bhikkhu saṅghaṁ bhindati—


pli: chandāgatiṁ gacchanto, dosāgatiṁ gacchanto, mohāgatiṁ gacchanto, bhayāgatiṁ gacchanto.


pli: Catūhaṅgehi samannāgato pesalo bhikkhu bhinnaṁ saṅghaṁ samaggaṁ karoti—


pli: na chandāgatiṁ gacchanto, na dosāgatiṁ gacchanto, na mohāgatiṁ gacchanto, na bhayāgatiṁ gacchanto.


pli: Catūhaṅgehi samannāgatassa bhikkhuno vinayo na pucchitabbo—


pli: Catūhaṅgehi samannāgatena bhikkhunā vinayo na pucchitabbo—


pli: Catūhaṅgehi samannāgatassa bhikkhuno vinayo na vissajjetabbo—


pli: Catūhaṅgehi samannāgatena bhikkhunā vinayo na vissajjetabbo—


pli: Catūhaṅgehi samannāgatassa bhikkhuno anuyogo na dātabbo—


pli: Catūhaṅgehi samannāgatena bhikkhunā saddhiṁ vinayo na sākacchitabbo—


pli: Atthāpatti gilāno āpajjati, no agilāno;


pli: atthāpatti agilāno āpajjati, no gilāno;


pli: atthāpatti gilāno ceva āpajjati agilāno ca;


pli: atthāpatti neva gilāno āpajjati no agilāno.


pli: Catukkaṁ niṭṭhitaṁ.


pli: Tassuddānaṁ


pli: Sakavācāya kāyena,


pli: pasutto ca acittako;


pli: Āpajjanto ca kammena,


pli: vohārā caturo tathā.


pli: Bhikkhūnaṁ bhikkhunīnañca,


pli: parikkhāro ca sammukhā;


pli: Ajānakāye majjhe ca,


pli: vuṭṭhāti duvidhā tathā.


pli: Paṭilābhena codanā,


pli: parivāsā ca vuccati;


pli: Mānattacārikā cāpi,


pli: sāmukkaṁsā paṭiggahi.


pli: Mahāvikaṭakammāni,


pli: puna kamme vipattiyo;


pli: Adhikaraṇā dussīlā ca,


pli: sobhanāgantukena ca.


pli: Gamiko vatthunānattā,


pli: sabhāgupajjhāyena ca;


pli: Ācariyo paccayā vā,


pli: duccaritaṁ sucaritaṁ.


pli: Ādiyanto puggalo ca,


pli: araho āsanena ca;


pli: Kāle ca kappati ceva,


pli: paccantimesu kappati.


pli: Anto anto ca sīmāya,


pli: gāme ca codanāya ca;


pli: Pubbakiccaṁ pattakallaṁ,


pli: anaññā sammutiyo ca.


pli: Agati nāgati ceva,


pli: alajjī pesalena ca;


pli: Pucchitabbā duve ceva,


pli: vissajjeyyā tathā duve;


pli: Anuyogo ca sākacchā,


pli: gilāno ṭhapanena cāti.


pli: 5. Pañcakavāra


pli: Pañca āpattiyo.


pli: Pañca āpattikkhandhā.


pli: Pañca vinītavatthūni.


pli: Pañca kammāni ānantarikāni.


pli: Pañca puggalā niyatā.


pli: Pañca chedanakā āpattiyo.


pli: Pañcahākārehi āpattiṁ āpajjati.


pli: Musāvādapaccayā pañcahākārehi kammaṁ na upeti—


pli: sayaṁ vā kammaṁ na karoti, paraṁ vā na ajjhesati, chandaṁ vā pārisuddhiṁ vā na deti, kayiramāne kamme paṭikkosati, kate vā pana kamme adhammadiṭṭhi hoti.


pli: Pañcahākārehi kammaṁ upeti—


pli: sayaṁ vā kammaṁ karoti, paraṁ vā ajjhesati, chandaṁ vā pārisuddhiṁ vā deti, kayiramāne kamme nappaṭikkosati, kate vā pana kamme dhammadiṭṭhi hoti.


pli: Pañca piṇḍapātikassa bhikkhuno kappanti—


pli: anāmantacāro, gaṇabhojanaṁ, paramparabhojanaṁ, anadhiṭṭhānaṁ, avikappanā.


pli: Pañcahaṅgehi samannāgato bhikkhu ussaṅkitaparisaṅkito hoti—


pli: pāpabhikkhupi akuppadhammopi vesiyāgocaro vā hoti, vidhavāgocaro vā hoti, thullakumārigocaro vā hoti, paṇḍakagocaro vā hoti, bhikkhunigocaro vā hoti.


pli: Pañca telāni—


pli: tilatelaṁ, sāsapatelaṁ, madhukatelaṁ, eraṇḍakatelaṁ, vasātelaṁ.


pli: Pañca vasāni—


pli: acchavasaṁ, macchavasaṁ, susukāvasaṁ, sūkaravasaṁ, gadrabhavasaṁ.


pli: Pañca byasanāni—


pli: ñātibyasanaṁ, bhogabyasanaṁ, rogabyasanaṁ, sīlabyasanaṁ, diṭṭhibyasanaṁ.


pli: Pañca sampadā—


pli: ñātisampadā, bhogasampadā, arogasampadā, sīlasampadā, diṭṭhisampadā.


pli: upajjhāyo pakkanto vā hoti, vibbhanto vā, kālaṅkato vā, pakkhasaṅkanto vā, āṇattiyeva pañcamī.


pli: Pañca puggalā na upasampādetabbā—


pli: addhānahīno, aṅgahīno, vatthuvipanno, karaṇadukkaṭako, aparipūro.


pli: Pañca paṁsukūlāni—


pli: sosānikaṁ, pāpaṇikaṁ, undūrakkhāyikaṁ, upacikakkhāyikaṁ, aggidaḍḍhaṁ.


pli: Aparānipi pañca paṁsukūlāni—


pli: gokhāyikaṁ, ajakkhāyikaṁ, thūpacīvaraṁ, ābhisekikaṁ, gatapaṭiyāgataṁ.


pli: Pañca avahārā—


pli: theyyāvahāro, pasayhāvahāro, parikappāvahāro, paṭicchannāvahāro, kusāvahāro.


pli: Pañca mahācorā santo saṁvijjamānā lokasmiṁ.


pli: Pañca avissajjaniyāni.


pli: Pañca avebhaṅgiyāni.


pli: Pañcāpattiyo kāyato samuṭṭhanti, na vācato na cittato.


pli: Pañcāpattiyo kāyato ca vācato ca samuṭṭhanti, na cittato.


pli: Pañcāpattiyo desanāgāminiyo.


pli: Pañca saṅghā.


pli: Pañca pātimokkhuddesā.


pli: Sabbapaccantimesu janapadesu vinayadharapañcamena gaṇena upasampādetabbaṁ.


pli: Pañcānisaṁsā kathinatthāre.


pli: Pañca kammāni.


pli: Yāvatatiyake pañca āpattiyo.


pli: Pañcahākārehi adinnaṁ ādiyantassa āpatti pārājikassa.


pli: Pañcahākārehi adinnaṁ ādiyantassa āpatti thullaccayassa.


pli: Pañcahākārehi adinnaṁ ādiyantassa āpatti dukkaṭassa.


pli: Pañca akappiyāni na paribhuñjitabbāni—


pli: adinnañca hoti, aviditañca hoti, akappiyañca hoti, appaṭiggahitañca hoti, akatātirittañca hoti.


pli: Pañca kappiyāni paribhuñjitabbāni—


pli: dinnañca hoti, viditañca hoti, kappiyañca hoti, paṭiggahitañca hoti, katātirittañca hoti.


pli: Pañca dānāni apuññāni puññasammatāni lokasmiṁ—


pli: majjadānaṁ, samajjadānaṁ, itthidānaṁ, usabhadānaṁ, cittakammadānaṁ.


pli: Pañca uppannā duppaṭivinodayā—


pli: uppanno rāgo duppaṭivinodayo, uppanno doso duppaṭivinodayo, uppanno moho duppaṭivinodayo, uppannaṁ paṭibhānaṁ duppaṭivinodayaṁ, uppannaṁ gamiyacittaṁ duppaṭivinodayaṁ.


pli: Pañcānisaṁsā sammajjaniyā—


pli: sakacittaṁ pasīdati, paracittaṁ pasīdati, devatā attamanā honti, pāsādikasaṁvattanikakammaṁ upacinati, kāyassa bhedā paraṁ maraṇā sugatiṁ saggaṁ lokaṁ upapajjati.


pli: Aparepi pañcānisaṁsā sammajjaniyā—


pli: sakacittaṁ pasīdati, paracittaṁ pasīdati, devatā attamanā honti, satthusāsanaṁ kataṁ hoti, pacchimā janatā diṭṭhānugatiṁ āpajjati.


pli: Pañcahaṅgehi samannāgato vinayadharo “bālo” tveva saṅkhaṁ gacchati—


pli: attano bhāsapariyantaṁ na uggaṇhāti, parassa bhāsapariyantaṁ na uggaṇhāti, attano bhāsapariyantaṁ na uggahetvā parassa bhāsapariyantaṁ na uggahetvā adhammena kāreti appaṭiññāya.


pli: Pañcahaṅgehi samannāgato vinayadharo “paṇḍito” tveva saṅkhaṁ gacchati—


pli: attano bhāsapariyantaṁ uggaṇhāti, parassa bhāsapariyantaṁ uggaṇhāti, attano bhāsapariyantaṁ uggahetvā parassa bhāsapariyantaṁ uggahetvā dhammena kāreti paṭiññāya.


pli: Aparehipi pañcahaṅgehi samannāgato vinayadharo “bālo” tveva saṅkhaṁ gacchati—


pli: āpattiṁ na jānāti, āpattiyā mūlaṁ na jānāti, āpattisamudayaṁ na jānāti, āpattinirodhaṁ na jānāti, āpattinirodhagāminiṁ paṭipadaṁ na jānāti.


pli: āpattiṁ jānāti, āpattiyā mūlaṁ jānāti, āpattisamudayaṁ jānāti, āpattinirodhaṁ jānāti, āpattinirodhagāminiṁ paṭipadaṁ jānāti.


pli: adhikaraṇaṁ na jānāti, adhikaraṇassa mūlaṁ na jānāti, adhikaraṇasamudayaṁ na jānāti, adhikaraṇanirodhaṁ na jānāti, adhikaraṇanirodhagāminiṁ paṭipadaṁ na jānāti.


pli: adhikaraṇaṁ jānāti, adhikaraṇassa mūlaṁ jānāti, adhikaraṇasamudayaṁ jānāti, adhikaraṇanirodhaṁ jānāti, adhikaraṇanirodhagāminiṁ paṭipadaṁ jānāti.


pli: vatthuṁ na jānāti, nidānaṁ na jānāti, paññattiṁ na jānāti, anupaññattiṁ na jānāti, anusandhivacanapathaṁ na jānāti.


pli: vatthuṁ jānāti, nidānaṁ jānāti, paññattiṁ jānāti, anupaññattiṁ jānāti, anusandhivacanapathaṁ jānāti.


pli: ñattiṁ na jānāti, ñattiyā karaṇaṁ na jānāti, na pubbakusalo hoti, na aparakusalo hoti, akālaññū ca hoti.


pli: ñattiṁ jānāti, ñattiyā karaṇaṁ jānāti, pubbakusalo hoti, aparakusalo hoti, kālaññū ca hoti.


pli: āpattānāpattiṁ na jānāti, lahukagarukaṁ āpattiṁ na jānāti, sāvasesānavasesaṁ āpattiṁ na jānāti, duṭṭhullāduṭṭhullaṁ āpattiṁ na jānāti, ācariyaparamparā kho panassa na suggahitā hoti na sumanasikatā na sūpadhāritā.


pli: āpattānāpattiṁ jānāti, lahukagarukaṁ āpattiṁ jānāti, sāvasesānavasesaṁ āpattiṁ jānati, duṭṭhullāduṭṭhullaṁ āpattiṁ jānāti, ācariyaparamparā kho panassa suggahitā hoti sumanasikatā sūpadhāritā.


pli: āpattānāpattiṁ na jānāti, lahukagarukaṁ āpattiṁ na jānāti, sāvasesānavasesaṁ āpattiṁ na jānāti, duṭṭhullāduṭṭhullaṁ āpattiṁ jānāti, ubhayāni kho panassa pātimokkhāni na vitthārena svāgatāni honti na suvibhattāni na suppavattīni na suvinicchitāni suttaso anubyañjanaso.


pli: āpattānāpattiṁ jānāti, lahukagarukaṁ āpattiṁ jānāti, sāvasesānavasesaṁ āpattiṁ jānāti, duṭṭhullāduṭṭhullaṁ āpattiṁ jānāti, ubhayāni kho panassa pātimokkhāni vitthārena svāgatāni honti suvibhattāni suppavattīni suvinicchitāni suttaso anubyañjanaso.


pli: āpattānāpattiṁ na jānāti, lahukagarukaṁ āpattiṁ na jānāti, sāvasesānavasesaṁ āpattiṁ na jānāti, duṭṭhullāduṭṭhullaṁ āpattiṁ na jānāti, adhikaraṇe ca na vinicchayakusalo hoti.


pli: āpattānāpattiṁ jānāti, lahukagarukaṁ āpattiṁ jānāti, sāvasesānavasesaṁ āpattiṁ jānāti, duṭṭhullāduṭṭhullaṁ āpattiṁ jānāti, adhikaraṇe ca vinicchayakusalo hoti.


pli: Pañca āraññikā—


pli: mandattā momūhattā āraññiko hoti, pāpiccho icchāpakato āraññiko hoti, ummādā cittakkhepā āraññiko hoti, “vaṇṇitaṁ buddhehi buddhasāvakehī”ti āraññiko hoti, api ca appicchaññeva nissāya santuṭṭhiññeva nissāya sallekhaññeva nissāya pavivekaññeva nissāya idamatthitaññeva nissāya āraññiko hoti.


pli: Pañca piṇḍapātikā …pe…


pli: pañca paṁsukūlikā …pe…


pli: pañca rukkhamūlikā …pe…


pli: pañca sosānikā …pe…


pli: pañca abbhokāsikā …pe…


pli: pañca tecīvarikā …pe…


pli: pañca sapadānacārikā …pe…


pli: pañca nesajjikā …pe…


pli: pañca yathāsanthatikā …pe…


pli: pañca ekāsanikā …pe…


pli: pañca khalupacchābhattikā …pe…


pli: pañca pattapiṇḍikā—


pli: mandattā momūhattā pattapiṇḍiko hoti, pāpiccho icchāpakato pattapiṇḍiko hoti, ummādā cittakkhepā pattapiṇḍiko hoti, “vaṇṇitaṁ buddhehi buddhasāvakehī”ti pattapiṇḍiko hoti, api ca appicchaññeva nissāya santuṭṭhiññeva nissāya sallekhaññeva nissāya pavivekaññeva nissāya idamatthitaññeva nissāya pattapiṇḍiko hoti.


pli: Pañcahaṅgehi samannāgatena bhikkhunā nānissitena vatthabbaṁ—


pli: uposathaṁ na jānāti, uposathakammaṁ na jānāti, pātimokkhaṁ na jānāti, pātimokkhuddesaṁ na jānāti, ūnapañcavasso hoti.


pli: Pañcahaṅgehi samannāgatena bhikkhunā anissitena vatthabbaṁ—


pli: uposathaṁ jānāti, uposathakammaṁ jānāti, pātimokkhaṁ jānāti, pātimokkhuddesaṁ jānāti, pañcavasso vā hoti atirekapañcavasso vā.


pli: Aparehipi pañcahaṅgehi samannāgatena bhikkhunā nānissitena vatthabbaṁ—


pli: pavāraṇaṁ na jānāti, pavāraṇākammaṁ na jānāti, pātimokkhaṁ na jānāti, pātimokkhuddesaṁ na jānāti, ūnapañcavasso hoti.


pli: pavāraṇaṁ jānāti, pavāraṇākammaṁ jānāti, pātimokkhaṁ jānāti, pātimokkhuddesaṁ jānāti, pañcavasso vā hoti atirekapañcavasso vā.


pli: āpattānāpattiṁ na jānāti, lahukagarukaṁ āpattiṁ na jānāti, sāvasesānavasesaṁ āpattiṁ na jānāti, duṭṭhullāduṭṭhullaṁ āpattiṁ na jānāti, ūnapañcavasso hoti.


pli: āpattānāpattiṁ jānāti, lahukagarukaṁ āpattiṁ jānāti, sāvasesānavasesaṁ āpattiṁ jānāti, duṭṭhullāduṭṭhullaṁ āpattiṁ jānāti, pañcavasso vā hoti atirekapañcavasso vā.


pli: Pañcahaṅgehi samannāgatāya bhikkhuniyā nānissitāya vatthabbaṁ—


pli: uposathaṁ na jānāti, uposathakammaṁ na jānāti, pātimokkhaṁ na jānāti, pātimokkhuddesaṁ na jānāti, ūnapañcavassā hoti.


pli: Pañcahaṅgehi samannāgatāya bhikkhuniyā anissitāya vatthabbaṁ—


pli: uposathaṁ jānāti, uposathakammaṁ jānāti, pātimokkhaṁ jānāti, pātimokkhuddesaṁ jānāti, pañcavassā vā hoti atirekapañcavassā vā.


pli: Aparehipi pañcahaṅgehi samannāgatāya bhikkhuniyā nānissitāya vatthabbaṁ—


pli: pavāraṇaṁ na jānāti, pavāraṇākammaṁ na jānāti, pātimokkhaṁ na jānāti, pātimokkhuddesaṁ na jānāti, ūnapañcavassā hoti.


pli: pavāraṇaṁ jānāti, pavāraṇākammaṁ jānāti, pātimokkhaṁ jānāti, pātimokkhuddesaṁ jānāti, pañcavassā vā hoti atirekapañcavassā vā.


pli: āpattānāpattiṁ na jānāti, lahukagarukaṁ āpattiṁ na jānāti, sāvasesānavasesaṁ āpattiṁ na jānāti, duṭṭhullāduṭṭhullaṁ āpattiṁ na jānāti, ūnapañcavassā hoti.


pli: āpattānāpattiṁ jānāti, lahukagarukaṁ āpattiṁ jānāti, sāvasesānavasesaṁ āpattiṁ jānāti, duṭṭhullāduṭṭhullaṁ āpattiṁ jānāti, pañcavassā vā hoti atirekapañcavassā vā.


pli: Pañca ādīnavā apāsādike—


pli: attāpi attānaṁ upavadati, anuviccapi viññū garahanti, pāpako kittisaddo abbhuggacchati, sammūḷho kālaṁ karoti, kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati.


pli: Pañcānisaṁsā pāsādike—


pli: attāpi attānaṁ na upavadati, anuviccapi viññū pasaṁsanti, kalyāṇo kittisaddo abbhuggacchati, asammūḷho kālaṁ karoti, kāyassa bhedā paraṁ maraṇā sugatiṁ saggaṁ lokaṁ upapajjati.


pli: Aparepi pañca ādīnavā apāsādike—


pli: appasannā na pasīdanti, pasannānaṁ ekaccānaṁ aññathattaṁ hoti, satthusāsanaṁ akataṁ hoti, pacchimā janatā diṭṭhānugatiṁ nāpajjati, cittamassa na pasīdati.


pli: appasannā pasīdanti, pasannānaṁ bhiyyobhāvāya hoti, satthusāsanaṁ kataṁ hoti, pacchimā janatā diṭṭhānugatiṁ āpajjati, cittamassa pasīdati.


pli: Pañca ādīnavā kulūpake—


pli: anāmantacāre āpajjati, raho nisajjāya āpajjati, paṭicchanne āsane āpajjati, mātugāmassa uttarichappañcavācāhi dhammaṁ desento āpajjati, kāmasaṅkappabahulo ca viharati.


pli: Pañca ādīnavā kulūpakassa bhikkhuno—


pli: ativelaṁ kulesu saṁsaṭṭhassa viharato mātugāmassa abhiṇhadassanaṁ, dassane sati saṁsaggo, saṁsagge sati vissāso, vissāse sati otāro, otiṇṇacittassetaṁ bhikkhuno pāṭikaṅkhaṁ anabhirato vā brahmacariyaṁ carissati aññataraṁ vā saṅkiliṭṭhaṁ āpattiṁ āpajjissati sikkhaṁ vā paccakkhāya hīnāyāvattissati.


pli: Pañca bījajātāni—


pli: mūlabījaṁ, khandhabījaṁ, phaḷubījaṁ, aggabījaṁ, bījabījaññeva pañcamaṁ.


pli: Pañcahi samaṇakappehi phalaṁ paribhuñjitabbaṁ—


pli: aggiparijitaṁ, satthaparijitaṁ, nakhaparijitaṁ, abījaṁ, nibbattabījaññeva pañcamaṁ.


pli: Pañca visuddhiyo—


pli: nidānaṁ uddisitvā avasesaṁ sutena sāvetabbaṁ, ayaṁ paṭhamā visuddhi;


pli: nidānaṁ uddisitvā cattāri pārājikāni uddisitvā avasesaṁ sutena sāvetabbaṁ, ayaṁ dutiyā visuddhi;


pli: nidānaṁ uddisitvā cattāri pārājikāni uddisitvā terasa saṅghādisese uddisitvā avasesaṁ sutena sāvetabbaṁ, ayaṁ tatiyā visuddhi;


pli: nidānaṁ uddisitvā cattāri pārājikāni uddisitvā terasa saṅghādisese uddisitvā dve aniyate uddisitvā avasesaṁ sutena sāvetabbaṁ, ayaṁ catutthā visuddhi;


pli: vitthāreneva pañcamī.


pli: Aparāpi pañca visuddhiyo—


pli: suttuddeso, pārisuddhiuposatho, adhiṭṭhānuposatho, pavāraṇā, sāmaggīuposathoyeva pañcamo.


pli: Pañcānisaṁsā vinayadhare—


pli: attano sīlakkhandho sugutto hoti surakkhito, kukkuccapakatānaṁ paṭisaraṇaṁ hoti, visārado saṅghamajjhe voharati, paccatthike sahadhammena suniggahitaṁ niggaṇhāti, saddhammaṭṭhitiyā paṭipanno hoti.


pli: Pañca adhammikāni pātimokkhaṭṭhapanāni.


pli: Pañcakaṁ niṭṭhitaṁ.


pli: Tassuddānaṁ


pli: Āpatti āpattikkhandhā,


pli: vinītānantarena ca;


pli: Puggalā chedanā ceva,


pli: āpajjati ca paccayā.


pli: Na upeti upeti ca,


pli: kappantusaṅkitelañca;


pli: Vasaṁ byasanā sampadā,


pli: passaddhi puggalena ca.


pli: Sosānikaṁ khāyitañca,


pli: theyyaṁ coro ca vuccati;


pli: Avissajji avebhaṅgi,


pli: kāyato kāyavācato.


pli: Desanā saṅghaṁ uddesaṁ,


pli: paccantikathinena ca;


pli: Kammāni yāvatatiyaṁ,


pli: pārājithulladukkaṭaṁ.


pli: Akappiyaṁ kappiyañca,


pli: apuññaduvinodayā;


pli: Sammajjanī apare ca,


pli: bhāsaṁ āpattimeva ca.


pli: Adhikaraṇaṁ vatthu ñatti,


pli: āpattā ubhayāni ca;


pli: Lahukaṭṭhamakā ete,


pli: kaṇhasukkā vijānatha.


pli: Araññaṁ piṇḍapātañca,


pli: paṁsurukkhasusānikā;


pli: Abbhokāso cīvarañca,


pli: sapadāno nisajjiko.


pli: Santhati khalu pacchāpi,


pli: pattapiṇḍikameva ca;


pli: Uposathaṁ pavāraṇaṁ,


pli: āpattānāpattipi ca.


pli: Kaṇhasukkapadā ete,


pli: bhikkhunīnampi te tathā;


pli: Apāsādikapāsādi,


pli: tatheva apare duve.


pli: Kulūpake ativelaṁ,


pli: bījaṁ samaṇakappi ca;


pli: Visuddhi apare ceva,


pli: vinayādhammikena ca;


pli: Dhammikā ca tathā vuttā,


pli: niṭṭhitā suddhipañcakāti.


pli: 6. Chakkavāra


pli: Cha agāravā.


pli: Cha gāravā.


pli: Cha vinītavatthūni.


pli: Cha sāmīciyo.


pli: Cha āpattisamuṭṭhānā.


pli: Chacchedanakā āpattiyo.


pli: Chahākārehi āpattiṁ āpajjati.


pli: Chānisaṁsā vinayadhare.


pli: Cha paramāni.


pli: Chārattaṁ ticīvarena vippavasitabbaṁ.


pli: Cha cīvarāni.


pli: Cha rajanāni.


pli: Cha āpattiyo kāyato ca cittato ca samuṭṭhanti na vācato.


pli: Cha āpattiyo vācato ca cittato ca samuṭṭhanti na kāyato.


pli: Cha āpattiyo kāyato ca vācato ca cittato ca samuṭṭhanti.


pli: Cha kammāni.


pli: Cha vivādamūlāni.


pli: Cha anuvādamūlāni.


pli: Cha sāraṇīyā dhammā.


pli: Dīghaso cha vidatthiyo, sugatavidatthiyā.


pli: Tiriyaṁ cha vidatthiyo.


pli: Cha nissayapaṭippassaddhiyo ācariyamhā.


pli: Cha nahāne anupaññattiyo.


pli: Vippakatacīvaraṁ ādāya pakkamati.


pli: Vippakatacīvaraṁ samādāya pakkamati.


pli: Chahaṅgehi samannāgatena bhikkhunā upasampādetabbaṁ nissayo dātabbo sāmaṇero upaṭṭhāpetabbo—


pli: asekkhena sīlakkhandhena samannāgato hoti, asekkhena samādhikkhandhena samannāgato hoti, asekkhena paññakkhandhena samannāgato hoti, asekkhena vimuttikkhandhena samannāgato hoti, asekkhena vimuttiñāṇadassanakkhandhena samannāgato hoti, dasavasso vā hoti atirekadasavasso vā.


pli: Aparehipi chahaṅgehi samannāgatena bhikkhunā upasampādetabbaṁ nissayo dātabbo sāmaṇero upaṭṭhāpetabbo—


pli: attanā asekkhena sīlakkhandhena samannāgato hoti, paraṁ asekkhe sīlakkhandhe samādapetā;


pli: attanā asekkhena samādhikkhandhena samannāgato hoti, paraṁ asekkhe samādhikkhandhe samādapetā;


pli: attanā asekkhena paññakkhandhena samannāgato hoti, paraṁ asekkhe paññakkhandhe samādapetā;


pli: attanā asekkhena vimuttikkhandhena samannāgato hoti, paraṁ asekkhe vimuttikkhandhe samādapetā;


pli: attanā asekkhena vimuttiñāṇadassanakkhandhena samannāgato hoti, paraṁ asekkhe vimuttiñāṇadassanakkhandhe samādapetā;


pli: dasavasso vā hoti atirekadasavasso vā.


pli: saddho hoti, hirimā hoti, ottappī hoti, āraddhavīriyo hoti, upaṭṭhitassati hoti, dasavasso vā hoti atirekadasavasso vā.


pli: na adhisīle sīlavipanno hoti, na ajjhācāre ācāravipanno hoti, na atidiṭṭhiyā diṭṭhivipanno hoti, bahussuto hoti, paññavā hoti, dasavasso vā hoti atirekadasavasso vā.


pli: paṭibalo hoti antevāsiṁ vā saddhivihāriṁ vā gilānaṁ upaṭṭhātuṁ vā upaṭṭhāpetuṁ vā, anabhirataṁ vūpakāsetuṁ vā vūpakāsāpetuṁ vā, uppannaṁ kukkuccaṁ dhammato vinodetuṁ, āpattiṁ jānāti, āpattivuṭṭhānaṁ jānāti, dasavasso vā hoti atirekadasavasso vā.


pli: paṭibalo hoti antevāsiṁ vā saddhivihāriṁ vā ābhisamācārikāya sikkhāya sikkhāpetuṁ, ādibrahmacāriyakāya sikkhāya vinetuṁ, abhidhamme vinetuṁ, abhivinaye vinetuṁ, uppannaṁ diṭṭhigataṁ dhammato vivecetuṁ, dasavasso vā hoti atirekadasavasso vā.


pli: āpattiṁ jānāti, anāpattiṁ jānāti, lahukaṁ āpattiṁ jānāti, garukaṁ āpattiṁ jānāti, ubhayāni kho panassa pātimokkhāni vitthārena svāgatāni honti suvibhattāni suppavattīni suvinicchitāni suttaso anubyañjanaso, dasavasso vā hoti atirekadasavasso vā.


pli: Cha adhammikāni pātimokkhaṭṭhapanāni.


pli: Cha dhammikāni pātimokkhaṭṭhapanānīti.


pli: Chakkaṁ niṭṭhitaṁ.


pli: Tassuddānaṁ


pli: Agāravā gāravā ca,


pli: vinītā sāmīcipi ca;


pli: Samuṭṭhānā chedanā ceva,


pli: ākārānisaṁsena ca.


pli: Paramāni ca chārattaṁ,


pli: cīvaraṁ rajanāni ca;


pli: Kāyato cittato cāpi,


pli: vācato cittatopi ca.


pli: Kāyavācācittato ca,


pli: kammavivādameva ca;


pli: Anuvādā dīghaso ca,


pli: tiriyaṁ nissayena ca.


pli: Anupaññatti ādāya,


pli: samādāya tatheva ca;


pli: Asekkhe samādapetā,


pli: saddho adhisīlena ca;


pli: Gilānābhisamācārī,


pli: āpattādhammadhammikāti.


pli: 7. Sattakavāra


pli: Sattāpattiyo.


pli: Sattāpattikkhandhā.


pli: Satta vinītavatthūni.


pli: Satta sāmīciyo.


pli: Satta adhammikā paṭiññātakaraṇā.


pli: Satta dhammikā paṭiññātakaraṇā.


pli: Sattannaṁ anāpatti sattāhakaraṇīyena gantuṁ.


pli: Sattānisaṁsā vinayadhare.


pli: Satta paramāni.


pli: Sattame aruṇuggamane nissaggiyaṁ hoti.


pli: Satta samathā.


pli: Satta kammāni.


pli: Satta āmakadhaññāni.


pli: Tiriyaṁ sattantarā.


pli: Gaṇabhojane satta anupaññattiyo.


pli: Bhesajjāni paṭiggahetvā sattāhaparamaṁ sannidhikārakaṁ paribhuñjitabbāni.


pli: Katacīvaraṁ ādāya pakkamati.


pli: Katacīvaraṁ samādāya pakkamati.


pli: Bhikkhussa na hoti āpatti daṭṭhabbā.


pli: Bhikkhussa hoti āpatti daṭṭhabbā.


pli: Satta adhammikāni pātimokkhaṭṭhapanāni.


pli: Satta dhammikāni pātimokkhaṭṭhapanāni.


pli: Sattahaṅgehi samannāgato bhikkhu vinayadharo hoti—


pli: āpattiṁ jānāti, anāpattiṁ jānāti, lahukaṁ āpattiṁ jānāti, garukaṁ āpattiṁ jānāti, sīlavā hoti, pātimokkhasaṁvarasaṁvuto viharati ācāragocarasampanno aṇumattesu vajjesu bhayadassāvī samādāya sikkhati sikkhāpadesu, catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī, āsavānañca khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Aparehipi sattahaṅgehi samannāgato bhikkhu vinayadharo hoti—


pli: āpattiṁ jānāti, anāpattiṁ jānāti, lahukaṁ āpattiṁ jānāti, garukaṁ āpattiṁ jānāti, bahussuto hoti sutadharo sutasannicayo ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti tathārūpassa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā, catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī, āsavānañca khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: āpattiṁ jānāti, anāpattiṁ jānāti, lahukaṁ āpattiṁ jānāti, garukaṁ āpattiṁ jānāti, ubhayāni kho panassa pātimokkhāni vitthārena svāgatāni honti suvibhattāni suppavattīni suvinicchitāni suttaso anubyañjanaso, catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī, āsavānañca khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: āpattiṁ jānāti; anāpattiṁ jānāti; lahukaṁ āpattiṁ jānāti; garukaṁ āpattiṁ jānāti; anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo tissopi jātiyo catassopi jātiyo pañcapi jātiyo dasapi jātiyo vīsampi jātiyo tiṁsampi jātiyo cattālīsampi jātiyo paññāsampi jātiyo jātisatampi jātisahassampi jātisatasahassampi anekepi saṁvaṭṭakappe anekepi vivaṭṭakappe anekepi saṁvaṭṭavivaṭṭakappe—“amutrāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto amutra udapādiṁ; tatrāpāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto idhūpapanno”ti iti sākāraṁ sauddesaṁ anekavihitaṁ pubbenivāsaṁ anussarati; dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti—“ime vata bhonto sattā kāyaduccaritena samannāgatā, vacīduccaritena samannāgatā, manoduccaritena samannāgatā, ariyānaṁ upavādakā, micchādiṭṭhikā, micchādiṭṭhikammasamādānā, te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā, ime vā pana bhonto sattā kāyasucaritena samannāgatā, vacīsucaritena samannāgatā, manosucaritena samannāgatā, ariyānaṁ anupavādakā, sammādiṭṭhikā, sammādiṭṭhikammasamādānā, te kāyassa bhedā paraṁ maraṇā sugatiṁ saggaṁ lokaṁ upapannā”ti iti dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe sugate duggate yathākammūpage satte pajānāti; āsavānañca khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Sattahaṅgehi samannāgato vinayadharo sobhati—


pli: āpattiṁ jānāti, anāpattiṁ jānāti, lahukaṁ āpattiṁ jānāti, garukaṁ āpattiṁ jānāti, sīlavā hoti …pe… samādāya sikkhati sikkhāpadesu, catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī, āsavānañca khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Aparehipi sattahaṅgehi samannāgato vinayadharo sobhati—


pli: āpattiṁ jānāti, anāpattiṁ jānāti, lahukaṁ āpattiṁ jānāti, garukaṁ āpattiṁ jānāti, bahussuto hoti …pe… diṭṭhiyā suppaṭividdho catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī, āsavānañca khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: āpattiṁ jānāti; anāpattiṁ jānāti; lahukaṁ āpattiṁ jānāti; garukaṁ āpattiṁ jānāti; anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo …pe… iti sākāraṁ sauddesaṁ anekavihitaṁ pubbenivāsaṁ anussarati, dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe sugate duggate yathākammūpage satte pajānāti …pe… iti dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe sugate duggate yathākammūpage satte pajānāti; āsavānañca khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Satta asaddhammā—


pli: assaddho hoti, ahiriko hoti, anottappī hoti, appassuto hoti, kusīto hoti, muṭṭhassati hoti, duppañño hoti.


pli: Satta saddhammā—


pli: saddho hoti, hirimā hoti, ottappī hoti, bahussuto hoti, āraddhavīriyo hoti, upaṭṭhitassati hoti, paññavā hotīti.


pli: Sattakaṁ niṭṭhitaṁ.


pli: Tassuddānaṁ


pli: Āpatti āpattikkhandhā,


pli: vinītā sāmīcipi ca;


pli: Adhammikā dhammikā ca,


pli: anāpatti ca sattāhaṁ.


pli: Ānisaṁsā paramāni,


pli: aruṇasamathena ca;


pli: Kammā āmakadhaññā ca,


pli: tiriyaṁ gaṇabhojane.


pli: Sattāhaparamaṁ ādāya,


pli: samādāya tatheva ca;


pli: Na hoti hoti hoti ca,


pli: adhammā dhammikāni ca.


pli: Caturo vinayadharā,


pli: catubhikkhū ca sobhane;


pli: Satta ceva asaddhammā,


pli: satta saddhammā desitāti.


pli: 8. Aṭṭhakavāra


pli: Aṭṭhānisaṁse sampassamānena na so bhikkhu āpattiyā adassane ukkhipitabbo.


pli: Aṭṭhānisaṁse sampassamānena paresampi saddhāya sā āpatti desetabbā.


pli: Aṭṭha yāvatatiyakā.


pli: Aṭṭhahākārehi kulāni dūseti.


pli: Aṭṭha mātikā cīvarassa uppādāya.


pli: Aṭṭha mātikā kathinassa ubbhārāya.


pli: Aṭṭha pānāni.


pli: Aṭṭhahi asaddhammehi abhibhūto pariyādinnacitto devadatto āpāyiko nerayiko kappaṭṭho atekiccho.


pli: Aṭṭha lokadhammā.


pli: Aṭṭha garudhammā.


pli: Aṭṭha pāṭidesanīyā.


pli: Aṭṭhaṅgiko musāvādo.


pli: Aṭṭha uposathaṅgāni.


pli: Aṭṭha dūteyyaṅgāni.


pli: Aṭṭha titthiyavattāni.


pli: Aṭṭha acchariyā abbhutadhammā mahāsamudde.


pli: Aṭṭha acchariyā abbhutadhammā imasmiṁ dhammavinaye.


pli: Aṭṭha anatirittā.


pli: Aṭṭha atirittā.


pli: Aṭṭhame aruṇuggamane nissaggiyaṁ hoti.


pli: Aṭṭha pārājikā.


pli: Aṭṭhamaṁ vatthuṁ paripūrentī nāsetabbā.


pli: Aṭṭhamaṁ vatthuṁ paripūrentiyā desitāpi adesitā hoti.


pli: Aṭṭhavācikā upasampadā.


pli: Aṭṭhannaṁ paccuṭṭhātabbaṁ.


pli: Aṭṭhannaṁ āsanaṁ dātabbaṁ.


pli: Upāsikā aṭṭha varāni yācati.


pli: Aṭṭhahaṅgehi samannāgato bhikkhu bhikkhunovādako sammannitabbo.


pli: Aṭṭhānisaṁsā vinayadhare.


pli: Aṭṭha paramāni.


pli: Tassapāpiyasikākammakatena bhikkhunā aṭṭhasu dhammesu sammā vattitabbaṁ.


pli: Aṭṭha adhammikāni pātimokkhaṭṭhapanāni.


pli: Aṭṭhakaṁ niṭṭhitaṁ.


pli: Tassuddānaṁ


pli: Na so bhikkhu paresampi,


pli: yāvatatiyadūsanā;


pli: Mātikā kathinubbhārā,


pli: pānā abhibhūtena ca.


pli: Lokadhammā garudhammā,


pli: pāṭidesanīyā musā;


pli: Uposathā ca dūtaṅgā,


pli: titthiyā samuddepi ca.


pli: Abbhutā anatirittaṁ,


pli: atirittaṁ nissaggiyaṁ;


pli: Pārājikaṭṭhamaṁ vatthu,


pli: adesitūpasampadā.


pli: Paccuṭṭhānāsanañceva,


pli: varaṁ ovādakena ca;


pli: Ānisaṁsā paramāni,


pli: aṭṭhadhammesu vattanā;


pli: Adhammikā dhammikā ca,


pli: aṭṭhakā suppakāsitāti.


pli: 9. Navakavāra


pli: Nava āghātavatthūni.


pli: Nava āghātapaṭivinayā.


pli: Nava vinītavatthūni.


pli: Nava paṭhamāpattikā.


pli: Navahi saṅgho bhijjati.


pli: Nava paṇītabhojanāni.


pli: Navamaṁsehi dukkaṭaṁ.


pli: Nava pātimokkhuddesā.


pli: Nava paramāni.


pli: Nava taṇhāmūlakā dhammā.


pli: Nava vidhamānā.


pli: Nava cīvarāni adhiṭṭhātabbāni.


pli: Nava cīvarāni na vikappetabbāni.


pli: Dīghaso nava vidatthiyo sugatavidatthiyā.


pli: Nava adhammikāni dānāni.


pli: Nava adhammikā paṭiggahā.


pli: Nava adhammikā paribhogā—


pli: tīṇi dhammikāni dānāni, tayo dhammikā paṭiggahā, tayo dhammikā paribhogā.


pli: Nava adhammikā saññattiyo.


pli: Nava dhammikā saññattiyo.


pli: Adhammakamme dve navakāni.


pli: Dhammakamme dve navakāni.


pli: Nava adhammikāni pātimokkhaṭṭhapanāni.


pli: Nava dhammikāni pātimokkhaṭṭhapanānīti.


pli: Navakaṁ niṭṭhitaṁ.


pli: Tassuddānaṁ


pli: Āghātavatthuvinayā,


pli: vinītā paṭhamena ca;


pli: Bhijjati ca paṇītañca,


pli: maṁsuddesaparamāni ca.


pli: Taṇhā mānā adhiṭṭhānā,


pli: vikappe ca vidatthiyo;


pli: Dānā paṭiggahā bhogā,


pli: tividhā puna dhammikā.


pli: Adhammadhammasaññatti,


pli: duve dve navakāni ca;


pli: Pātimokkhaṭṭhapanāni,


pli: adhammadhammikāni cāti.


pli: 10. Dasakavāra


pli: Dasa āghātavatthūni.


pli: Dasa āghātapaṭivinayā.


pli: Dasa vinītavatthūni.


pli: Dasavatthukā micchādiṭṭhi.


pli: Dasavatthukā sammādiṭṭhi.


pli: Dasa antaggāhikā diṭṭhi.


pli: Dasa micchattā.


pli: Dasa sammattā.


pli: Dasa akusalakammapathā.


pli: Dasa kusalakammapathā.


pli: Dasa adhammikā salākaggāhā.


pli: Dasa dhammikā salākaggāhā.


pli: Sāmaṇerānaṁ dasa sikkhāpadāni.


pli: Dasahaṅgehi samannāgato sāmaṇero nāsetabbo.


pli: Dasahaṅgehi samannāgato vinayadharo “bālo” tveva saṅkhaṁ gacchati—


pli: attano bhāsapariyantaṁ na uggaṇhāti, parassa bhāsapariyantaṁ na uggaṇhāti, attano bhāsapariyantaṁ anuggahetvā parassa bhāsapariyantaṁ anuggahetvā adhammena kāreti, appaṭiññāya āpattiṁ na jānāti, āpattiyā mūlaṁ na jānāti, āpattisamudayaṁ na jānāti, āpattinirodhaṁ na jānāti, āpattinirodhagāminiṁ paṭipadaṁ na jānāti.


pli: Dasahaṅgehi samannāgato vinayadharo “paṇḍito” tveva saṅkhaṁ gacchati—


pli: attano bhāsapariyantaṁ uggaṇhāti, parassa bhāsapariyantaṁ uggaṇhāti, attano bhāsapariyantaṁ uggahetvā parassa bhāsapariyantaṁ uggahetvā dhammena kāreti, paṭiññāya āpattiṁ jānāti, āpattiyā mūlaṁ jānāti, āpattisamudayaṁ jānāti, āpattinirodhaṁ jānāti, āpattinirodhagāminiṁ paṭipadaṁ jānāti.


pli: Aparehipi dasahaṅgehi samannāgato vinayadharo “bālo” tveva saṅkhaṁ gacchati—


pli: adhikaraṇaṁ na jānāti, adhikaraṇassa mūlaṁ na jānāti, adhikaraṇasamudayaṁ na jānāti, adhikaraṇanirodhaṁ na jānāti, adhikaraṇanirodhagāminiṁ paṭipadaṁ na jānāti, vatthuṁ na jānāti, nidānaṁ na jānāti, paññattiṁ na jānāti, anupaññattiṁ na jānāti, anusandhivacanapathaṁ na jānāti.


pli: adhikaraṇaṁ jānāti, adhikaraṇassa mūlaṁ jānāti, adhikaraṇasamudayaṁ jānāti, adhikaraṇanirodhaṁ jānāti, adhikaraṇanirodhagāminiṁ paṭipadaṁ jānāti, vatthuṁ jānāti, nidānaṁ jānāti, paññattiṁ jānāti, anupaññattiṁ jānāti, anusandhivacanapathaṁ jānāti.


pli: ñattiṁ na jānāti, ñattiyā karaṇaṁ na jānāti, na pubbakusalo hoti, na aparakusalo hoti, akālaññū ca hoti, āpattānāpattiṁ na jānāti, lahukagarukaṁ āpattiṁ na jānāti, sāvasesānavasesaṁ āpattiṁ na jānāti, duṭṭhullāduṭṭhullaṁ āpattiṁ na jānāti, ācariyaparamparā kho panassa na suggahitā hoti na sumanasikatā na sūpadhāritā.


pli: ñattiṁ jānāti, ñattiyā karaṇaṁ jānāti, pubbakusalo hoti, aparakusalo hoti, kālaññū ca hoti, āpattānāpattiṁ jānāti, lahukagarukaṁ āpattiṁ jānāti, sāvasesānavasesaṁ āpattiṁ jānāti, duṭṭhullāduṭṭhullaṁ āpattiṁ jānāti, ācariyaparamparā kho panassa suggahitā hoti sumanasikatā sūpadhāritā.


pli: āpattānāpattiṁ na jānāti, lahukagarukaṁ āpattiṁ na jānāti, sāvasesānavasesaṁ āpattiṁ na jānāti, duṭṭhullāduṭṭhullaṁ āpattiṁ na jānāti, ubhayāni kho panassa pātimokkhāni vitthārena na svāgatāni honti na suvibhattāni na suppavattīni na suvinicchitāni suttaso anubyañjanaso, āpattānāpattiṁ na jānāti, lahukagarukaṁ āpattiṁ na jānāti, sāvasesānavasesaṁ āpattiṁ na jānāti, duṭṭhullāduṭṭhullaṁ āpattiṁ na jānāti, adhikaraṇe ca na vinicchayakusalo hoti.


pli: āpattānāpattiṁ jānāti, lahukagarukaṁ āpattiṁ jānāti, sāvasesānavasesaṁ āpattiṁ jānāti, duṭṭhullāduṭṭhullaṁ āpattiṁ jānāti, ubhayāni kho panassa pātimokkhāni vitthārena svāgatāni honti suvibhattāni suppavattīni suvinicchitāni suttaso anubyañjanaso, āpattānāpattiṁ jānāti, lahukagarukaṁ āpattiṁ jānāti, sāvasesānavasesaṁ āpattiṁ jānāti, duṭṭhullāduṭṭhullaṁ āpattiṁ jānāti, adhikaraṇe ca vinicchayakusalo hoti.


pli: Dasahaṅgehi samannāgato bhikkhu ubbāhikāya sammannitabbo.


pli: Dasa atthavase paṭicca tathāgatena sāvakānaṁ sikkhāpadaṁ paññattaṁ.


pli: Dasa ādīnavā rājantepurappavesane.


pli: Dasa dānavatthūni.


pli: Dasa ratanāni.


pli: Dasavaggo bhikkhusaṅgho.


pli: Dasavaggena gaṇena upasampādetabbaṁ.


pli: Dasa paṁsukūlāni.


pli: Dasa cīvaradhāraṇā.


pli: Dasa sukkāni.


pli: Dasa itthiyo.


pli: Dasa bhariyāyo.


pli: Vesāliyā dasa vatthūni dīpenti.


pli: Dasa puggalā avandiyā.


pli: Dasa akkosavatthūni.


pli: Dasahākārehi pesuññaṁ upasaṁharati.


pli: Dasa senāsanāni.


pli: Dasa varāni yāciṁsu.


pli: Dasa adhammikāni pātimokkhaṭṭhapanāni.


pli: Dasa dhammikāni pātimokkhaṭṭhapanāni.


pli: Dasānisaṁsā yāguyā.


pli: Dasa maṁsā akappiyā.


pli: Dasa paramāni.


pli: Dasavassena bhikkhunā byattena paṭibalena pabbājetabbaṁ upasampādetabbaṁ nissayo dātabbo sāmaṇero upaṭṭhāpetabbo.


pli: Dasavassāya bhikkhuniyā byattāya paṭibalāya pabbājetabbaṁ upasampādetabbaṁ nissayo dātabbo sāmaṇerī upaṭṭhāpetabbā.


pli: Dasavassāya bhikkhuniyā byattāya paṭibalāya vuṭṭhāpanasammuti sāditabbā.


pli: Dasavassāya gihigatāya sikkhā dātabbāti.


pli: Dasakaṁ niṭṭhitaṁ.


pli: Tassuddānaṁ


pli: Āghātaṁ vinayaṁ vatthu,


pli: micchā sammā ca antagā;


pli: Micchattā ceva sammattā,


pli: akusalā kusalāpi ca.


pli: Salākā adhammā dhammā,


pli: sāmaṇerā ca nāsanā;


pli: Bhāsādhikaraṇañceva,


pli: ñattilahukameva ca.


pli: Lahukā garukā ete,


pli: kaṇhasukkā vijānatha;


pli: Ubbāhikā ca sikkhā ca,


pli: antepure ca vatthūni.


pli: Ratanaṁ dasavaggo ca,


pli: tatheva upasampadā;


pli: Paṁsukūladhāraṇā ca,


pli: dasāhasukkaitthiyo.


pli: Bhariyā dasa vatthūni,


pli: avandiyakkosena ca;


pli: Pesuññañceva senāni,


pli: varāni ca adhammikā.


pli: Dhammikā yāgumaṁsā ca,


pli: paramā bhikkhu bhikkhunī;


pli: Vuṭṭhāpanā gihigatā,


pli: dasakā suppakāsitāti.


pli: 11. Ekādasakavāra


pli: Ekādasa puggalā anupasampannā na upasampādetabbā, upasampannā nāsetabbā.


pli: Ekādasa pādukā akappiyā.


pli: Ekādasa pattā akappiyā.


pli: Ekādasa cīvarāni akappiyāni.


pli: Ekādasa yāvatatiyakā.


pli: Bhikkhunīnaṁ ekādasa antarāyikā dhammā pucchitabbā.


pli: Ekādasa cīvarāni adhiṭṭhātabbāni.


pli: Ekādasa cīvarāni na vikappetabbāni.


pli: Ekādase aruṇuggamane nissaggiyaṁ hoti.


pli: Ekādasa gaṇṭhikā kappiyā.


pli: Ekādasa vidhā kappiyā.


pli: Ekādasa pathavī akappiyā.


pli: Ekādasa pathavī kappiyā.


pli: Ekādasa nissayapaṭippassaddhiyo.


pli: Ekādasa puggalā avandiyā.


pli: Ekādasa paramāni.


pli: Ekādasa varāni yāciṁsu.


pli: Ekādasa sīmādosā.


pli: Akkosakaparibhāsake puggale ekādasādīnavā pāṭikaṅkhā.


pli: Mettāya cetovimuttiyā āsevitāya bhāvitāya bahulīkatāya yānīkatāya vatthukatāya anuṭṭhitāya paricitāya susamāraddhāya ekādasānisaṁsā pāṭikaṅkhā.


pli: Sukhaṁ supati, sukhaṁ paṭibujjhati, na pāpakaṁ supinaṁ passati, manussānaṁ piyo hoti, amanussānaṁ piyo hoti, devatā rakkhanti, nāssa aggi vā visaṁ vā satthaṁ vā kamati, tuvaṭṭaṁ cittaṁ samādhiyati, mukhavaṇṇo vippasīdati, asammūḷho kālaṁ karoti, uttari appaṭivijjhanto brahmalokūpago hoti—


pli: mettāya cetovimuttiyā āsevitāya bhāvitāya bahulīkatāya yānīkatāya vatthukatāya anuṭṭhitāya paricitāya susamāraddhāya ime ekādasānisaṁsā pāṭikaṅkhāti.


pli: Ekādasakaṁ niṭṭhitaṁ.


pli: Tassuddānaṁ


pli: Nāsetabbā pādukā ca,


pli: pattā ca cīvarāni ca;


pli: Tatiyā pucchitabbā ca,


pli: adhiṭṭhānavikappanā.


pli: Aruṇā gaṇṭhikā vidhā,


pli: akappiyā ca kappiyaṁ;


pli: Nissayāvandiyā ceva,


pli: paramāni varāni ca;


pli: Sīmādosā ca akkosā,


pli: mettāyekādasā katāti.


pli: Ekuttarikaṁ.


pli: Ekakā ca dukā ceva,


pli: tikā ca catupañcakā;


pli: Chasattaṭṭhanavakā ca,


pli: dasa ekādasāni ca.


pli: Hitāya sabbasattānaṁ,


pli: ñātadhammena tādinā;


pli: Ekuttarikā vimalā,


pli: mahāvīrena desitāti.


pli: Ekuttarikaṁ niṭṭhitaṁ.


title_pli: Parivāra 8. Uposathādipucchāvissajjanā

pli: Parivāra


pli: 8. Uposathādipucchāvissajjanā


pli: 1 Ādimajjhantapucchana


pli: Uposathakammassa ko ādi, kiṁ majjhe, kiṁ pariyosānaṁ?


pli: Pavāraṇākammassa ko ādi, kiṁ majjhe, kiṁ pariyosānaṁ?


pli: Tajjanīyakammassa ko ādi, kiṁ majjhe, kiṁ pariyosānaṁ?


pli: Niyassakammassa …pe…


pli: pabbājanīyakammassa …pe…


pli: paṭisāraṇīyakammassa …pe…


pli: ukkhepanīyakammassa …pe…


pli: parivāsadānassa …pe…


pli: mūlāyapaṭikassanāya …pe…


pli: mānattadānassa …pe…


pli: abbhānassa …pe…


pli: upasampadākammassa ko ādi, kiṁ majjhe, kiṁ pariyosānaṁ?


pli: Tajjanīyakammassa paṭippassaddhiyā ko ādi, kiṁ majjhe, kiṁ pariyosānaṁ?


pli: Niyassakammassa paṭippassaddhiyā ko ādi, kiṁ majjhe, kiṁ pariyosānaṁ?


pli: Pabbājanīyakammassa paṭippassaddhiyā ko ādi, kiṁ majjhe, kiṁ pariyosānaṁ?


pli: Paṭisāraṇīyakammassa paṭippassaddhiyā ko ādi, kiṁ majjhe, kiṁ pariyosānaṁ?


pli: Ukkhepanīyakammassa paṭippassaddhiyā ko ādi, kiṁ majjhe, kiṁ pariyosānaṁ?


pli: Sativinayassa ko ādi, kiṁ majje, kiṁ pariyosānaṁ?


pli: Amūḷhavinayassa ko ādi, kiṁ majjhe, kiṁ pariyosānaṁ?


pli: Tassapāpiyasikāya ko ādi, kiṁ majjhe, kiṁ pariyosānaṁ?


pli: Tiṇavatthārakassa ko ādi, kiṁ majjhe, kiṁ pariyosānaṁ?


pli: Bhikkhunovādakasammutiyā ko ādi, kiṁ majjhe, kiṁ pariyosānaṁ?


pli: Ticīvarena avippavāsasammutiyā ko ādi, kiṁ majjhe, kiṁ pariyosānaṁ?


pli: Santhatasammutiyā ko ādi, kiṁ majjhe, kiṁ pariyosānaṁ?


pli: Rūpiyachaḍḍakasammutiyā ko ādi, kiṁ majjhe, kiṁ pariyosānaṁ?


pli: Sāṭiyaggāhāpakasammutiyo ko ādi, kiṁ majjhe, kiṁ pariyosānaṁ?


pli: Pattaggāhāpakasammutiyā ko ādi, kiṁ majjhe, kiṁ pariyosānaṁ?


pli: Daṇḍasammutiyā ko ādi, kiṁ majjhe, kiṁ pariyosānaṁ?


pli: Sikkāsammutiyā ko ādi, kiṁ majjhe, kiṁ pariyosānaṁ?


pli: Daṇḍasikkāsammutiyā ko ādi, kiṁ majjhe, kiṁ pariyosānaṁ?


pli: 2 Ādimajjhantavissajjanā


pli: Uposathakammassa ko ādi, kiṁ majjhe, kiṁ pariyosānanti?


pli: Uposathakammassa sāmaggī ādi, kiriyā majjhe, niṭṭhānaṁ pariyosānaṁ.


pli: Pavāraṇākammassa ko ādi, kiṁ majjhe, kiṁ pariyosānanti?


pli: Pavāraṇākammassa sāmaggī ādi, kiriyā majjhe, niṭṭhānaṁ pariyosānaṁ.


pli: Tajjanīyakammassa ko ādi, kiṁ majjhe, kiṁ pariyosānanti?


pli: Tajjanīyakammassa vatthu ca puggalo ca ādi, ñatti majjhe, kammavācā pariyosānaṁ.


pli: Niyassakammassa …pe…


pli: pabbājanīyakammassa …pe…


pli: paṭisāraṇīyakammassa …pe…


pli: ukkhepanīyakammassa …pe…


pli: parivāsadānassa …pe…


pli: mūlāyapaṭikassanāya …pe…


pli: mānattadānassa …pe…


pli: abbhānassa ko ādi, kiṁ majjhe, kiṁ pariyosānanti?


pli: Abbhānassa vatthu ca puggalo ca ādi, ñatti majjhe, kammavācā pariyosānaṁ.


pli: Upasampadākammassa ko ādi, kiṁ majjhe, kiṁ pariyosānanti?


pli: Upasampadākammassa puggalo ādi, ñatti majjhe, kammavācā pariyosānaṁ.


pli: Tajjanīyakammassa paṭippassaddhiyā ko ādi, kiṁ majjhe, kiṁ pariyosānanti?


pli: Tajjanīyakammassa paṭippassaddhiyā sammāvattanā ādi, ñatti majjhe, kammavācā pariyosānaṁ.


pli: ukkhepanīyakammassa paṭippassaddhiyā ko ādi, kiṁ majjhe, kiṁ pariyosānanti?


pli: Ukkhepanīyakammassa paṭippassaddhiyā sammāvattanā ādi, ñatti majjhe, kammavācā pariyosānaṁ.


pli: Sativinayassa ko ādi, kiṁ majjhe, kiṁ pariyosānanti?


pli: Sativinayassa vatthu ca puggalo ca ādi, ñatti majjhe, kammavācā pariyosānaṁ.


pli: Amūḷhavinayassa …pe…


pli: tassapāpiyasikāya …pe…


pli: tiṇavatthārakassa …pe…


pli: bhikkhunovādakasammutiyā …pe…


pli: ticīvarena avippavāsasammutiyā …pe…


pli: santhatasammutiyā …pe…


pli: rūpiyachaḍḍakasammutiyā …pe…


pli: sāṭiyaggāhāpakasammutiyā …pe…


pli: pattaggāhāpakasammutiyā …pe…


pli: daṇḍasammutiyā …pe…


pli: sikkāsammutiyā …pe…


pli: daṇḍasikkāsammutiyā ko ādi, kiṁ majjhe, kiṁ pariyosānanti?


pli: Daṇḍasikkāsammutiyā vatthu ca puggalo ca ādi, ñatti majjhe, kammavācā pariyosānaṁ.


pli: Uposathādipucchāvissajjanā niṭṭhitā.


title_pli: Parivāra 9. Atthavasapakaraṇa

pli: Parivāra


pli: 9. Atthavasapakaraṇa


pli: Dasa atthavase paṭicca tathāgatena sāvakānaṁ sikkhāpadaṁ paññattaṁ—


pli: saṅghasuṭṭhutāya, saṅghaphāsutāya, dummaṅkūnaṁ puggalānaṁ niggahāya, pesalānaṁ bhikkhūnaṁ phāsuvihārāya, diṭṭhadhammikānaṁ āsavānaṁ saṁvarāya, samparāyikānaṁ āsavānaṁ paṭighātāya, appasannānaṁ pasādāya, pasannānaṁ bhiyyobhāvāya, saddhammaṭṭhitiyā vinayānuggahāya.


pli: Yaṁ saṅghasuṭṭhu taṁ saṅghaphāsu.


pli: Yaṁ saṅghaphāsu taṁ dummaṅkūnaṁ puggalānaṁ niggahāya.


pli: Yaṁ dummaṅkūnaṁ puggalānaṁ niggahāya taṁ pesalānaṁ bhikkhūnaṁ phāsuvihārāya.


pli: Yaṁ pesalānaṁ bhikkhūnaṁ phāsuvihārāya taṁ diṭṭhadhammikānaṁ āsavānaṁ saṁvarāya.


pli: Yaṁ diṭṭhadhammikānaṁ āsavānaṁ saṁvarāya taṁ samparāyikānaṁ āsavānaṁ paṭighātāya.


pli: Yaṁ samparāyikānaṁ āsavānaṁ paṭighātāya taṁ appasannānaṁ pasādāya.


pli: Yaṁ appasannānaṁ pasādāya taṁ pasannānaṁ bhiyyobhāvāya.


pli: Yaṁ pasannānaṁ bhiyyobhāvāya taṁ saddhammaṭṭhitiyā.


pli: Yaṁ saddhammaṭṭhitiyā taṁ vinayānuggahāya.


pli: Yaṁ saṅghasuṭṭhu taṁ dummaṅkūnaṁ puggalānaṁ niggahāya.


pli: Yaṁ saṅghasuṭṭhu taṁ pesalānaṁ bhikkhūnaṁ phāsuvihārāya.


pli: Yaṁ saṅghasuṭṭhu taṁ diṭṭhadhammikānaṁ āsavānaṁ saṁvarāya.


pli: Yaṁ saṅghasuṭṭhu taṁ samparāyikānaṁ āsavānaṁ paṭighātāya.


pli: Yaṁ saṅghasuṭṭhu taṁ appasannānaṁ pasādāya.


pli: Yaṁ saṅghasuṭṭhu taṁ pasannānaṁ bhiyyobhāvāya.


pli: Yaṁ saṅghasuṭṭhu taṁ saddhammaṭṭhitiyā.


pli: Yaṁ saṅghasuṭṭhu taṁ vinayānuggahāya.


pli: Yaṁ saṅghaphāsu taṁ pesalānaṁ bhikkhūnaṁ phāsuvihārāya.


pli: Yaṁ saṅghaphāsu taṁ diṭṭhadhammikānaṁ āsavānaṁ saṁvarāya.


pli: Yaṁ saṅghaphāsu taṁ samparāyikānaṁ āsavānaṁ paṭighātāya.


pli: Yaṁ saṅghaphāsu taṁ appasannānaṁ pasādāya.


pli: Yaṁ saṅghaphāsu taṁ pasannānaṁ bhiyyobhāvāya.


pli: Yaṁ saṅghaphāsu taṁ saddhammaṭṭhitiyā.


pli: Yaṁ saṅghaphāsu taṁ vinayānuggahāya.


pli: Yaṁ saṅghaphāsu taṁ saṅghasuṭṭhu.


pli: Yaṁ dummaṅkūnaṁ puggalānaṁ niggahāya …pe…


pli: yaṁ pesalānaṁ bhikkhūnaṁ phāsuvihārāya …


pli: yaṁ diṭṭhadhammikānaṁ āsavānaṁ saṁvarāya …


pli: yaṁ samparāyikānaṁ āsavānaṁ paṭighātāya …


pli: yaṁ appasannānaṁ pasādāya …


pli: yaṁ pasannānaṁ bhiyyobhāvāya …


pli: yaṁ saddhammaṭṭhitiyā …


pli: yaṁ vinayānuggahāya taṁ saṅghasuṭṭhu.


pli: Yaṁ vinayānuggahāya taṁ saṅghaphāsu.


pli: Yaṁ vinayānuggahāya taṁ dummaṅkūnaṁ puggalānaṁ niggahāya.


pli: Yaṁ vinayānuggahāya taṁ pesalānaṁ bhikkhūnaṁ phāsuvihārāya.


pli: Yaṁ vinayānuggahāya taṁ diṭṭhadhammikānaṁ āsavānaṁ saṁvarāya.


pli: Yaṁ vinayānuggahāya taṁ samparāyikānaṁ āsavānaṁ paṭighātāya.


pli: Yaṁ vinayānuggahāya taṁ appasannānaṁ pasādāya.


pli: Yaṁ vinayānuggahāya taṁ pasannānaṁ bhiyyobhāvāya.


pli: Yaṁ vinayānuggahāya taṁ saddhammaṭṭhitiyāti.


pli: Atthasataṁ dhammasataṁ,


pli: dve ca niruttisatāni;


pli: Cattāri ñāṇasatāni,


pli: atthavase pakaraṇeti.


pli: Atthavasapakaraṇaṁ niṭṭhitaṁ.


pli: Mahāvaggo niṭṭhito.


pli: Tassuddānaṁ


pli: Paṭhamaṁ aṭṭhapucchāyaṁ,


pli: paccayesu punaṭṭha ca;


pli: Bhikkhūnaṁ soḷasa ete,


pli: bhikkhunīnañca soḷasa.


pli: Peyyālaantarā bhedā,


pli: ekuttarikameva ca;


pli: Pavāraṇatthavasikā,


pli: mahāvaggassa saṅgahoti.


nikaya: pp

title_pli: Puggalapaññatti Mātikā

pli: Puggalapaññatti


pli: 1. Ekakauddesa


pli: Namo tassa Bhagavato Arahato Sammāsambuddhassa.


pli: Cha paññattiyo—


pli: khandhapaññatti, āyatanapaññatti, dhātupaññatti, saccapaññatti, indriyapaññatti, puggalapaññattīti.


pli: Kittāvatā khandhānaṁ khandhapaññatti?


pli: Yāvatā pañcakkhandhā—


pli: rūpakkhandho, vedanākkhandho, saññākkhandho, saṅkhārakkhandho, viññāṇakkhandho;


pli: ettāvatā khandhānaṁ khandhapaññatti.


pli: Kittāvatā āyatanānaṁ āyatanapaññatti?


pli: Yāvatā dvādasāyatanāni—


pli: cakkhāyatanaṁ, rūpāyatanaṁ, sotāyatanaṁ, saddāyatanaṁ, ghānāyatanaṁ, gandhāyatanaṁ, jivhāyatanaṁ, rasāyatanaṁ, kāyāyatanaṁ, phoṭṭhabbāyatanaṁ, manāyatanaṁ, dhammāyatanaṁ;


pli: ettāvatā āyatanānaṁ āyatanapaññatti.


pli: Kittāvatā dhātūnaṁ dhātupaññatti?


pli: Yāvatā aṭṭhārasa dhātuyo—


pli: cakkhudhātu, rūpadhātu, cakkhuviññāṇadhātu, sotadhātu, saddadhātu, sotaviññāṇadhātu, ghānadhātu, gandhadhātu, ghānaviññāṇadhātu, jivhādhātu, rasadhātu, jivhāviññāṇadhātu, kāyadhātu, phoṭṭhabbadhātu, kāyaviññāṇadhātu, manodhātu, dhammadhātu, manoviññāṇadhātu;


pli: ettāvatā dhātūnaṁ dhātupaññatti.


pli: Kittāvatā saccānaṁ saccapaññatti?


pli: Yāvatā cattāri saccāni—


pli: dukkhasaccaṁ, samudayasaccaṁ, nirodhasaccaṁ, maggasaccaṁ;


pli: ettāvatā saccānaṁ saccapaññatti.


pli: Kittāvatā indriyānaṁ indriyapaññatti?


pli: Yāvatā bāvīsatindriyāni—


pli: cakkhundriyaṁ, sotindriyaṁ, ghānindriyaṁ, jivhindriyaṁ, kāyindriyaṁ, manindriyaṁ, itthindriyaṁ, purisindriyaṁ, jīvitindriyaṁ, sukhindriyaṁ, dukkhindriyaṁ, somanassindriyaṁ, domanassindriyaṁ, upekkhindriyaṁ, saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ, anaññātaññassāmītindriyaṁ, aññindriyaṁ, aññātāvindriyaṁ;


pli: ettāvatā indriyānaṁ indriyapaññatti.


pli: Samayavimutto


pli: Asamayavimutto


pli: Akuppadhammo


pli: Parihānadhammo


pli: Aparihānadhammo


pli: Cetanābhabbo


pli: Anurakkhaṇābhabbo


pli: Abhayūparato


pli: Bhabbāgamano


pli: Abhabbāgamano


pli: Nevasekkhanāsekkho


pli: Sammāsambuddho


pli: Paccekasambuddho


pli: Ubhatobhāgavimutto


pli: Paññāvimutto


pli: Diṭṭhippatto


pli: Saddhāvimutto


pli: Dhammānusārī


pli: Saddhānusārī


pli: Sattakkhattuparamo


pli: Antarāparinibbāyī


pli: Upahaccaparinibbāyī


pli: Asaṅkhāraparinibbāyī


pli: Sasaṅkhāraparinibbāyī


pli: Uddhaṁsotoakaniṭṭhagāmī


pli: Sotāpattiphalasacchikiriyāya paṭipanno


pli: Sakadāgāmiphalasacchikiriyāya paṭipanno


pli: Anāgāmiphalasacchikiriyāya paṭipanno


pli: Arahattaphalasacchikiriyāya paṭipanno


pli: Puggalapaññatti


pli: 10. Dasakauddesa


pli: <b>Dasa puggalā—</b>


pli: Pañcannaṁ idha niṭṭhā, pañcannaṁ idha vihāya niṭṭhā.


pli: Puggalapaññattimātikā niṭṭhitā.


pli: 2. Dukauddesa


pli: <b>Dve puggalā—</b>


pli: Kodhano ca, upanāhī ca.


pli: Makkhī ca, paḷāsī ca.


pli: Issukī ca, maccharī ca.


pli: Saṭho ca, māyāvī ca.


pli: Ahiriko ca, anottappī ca.


pli: Dubbaco ca, pāpamitto ca.


pli: Indriyesu aguttadvāro ca, bhojane amattaññū ca.


pli: Muṭṭhassati ca, asampajāno ca.


pli: Sīlavipanno ca, diṭṭhivipanno ca.


pli: Ajjhattasaṁyojano ca, bahiddhāsaṁyojano ca.


pli: Akkodhano ca, anupanāhī ca.


pli: Amakkhī ca, apaḷāsī ca.


pli: Anissukī ca, amaccharī ca.


pli: Asaṭho ca, amāyāvī ca.


pli: Hirimā ca, ottappī ca.


pli: Suvaco ca, kalyāṇamitto ca.


pli: Indriyesu guttadvāro ca, bhojane mattaññū ca.


pli: Upaṭṭhitassati ca, sampajāno ca.


pli: Sīlasampanno ca, diṭṭhisampanno ca.


pli: Dve puggalā dullabhā lokasmiṁ.


pli: Dve puggalā duttappayā.


pli: Dve puggalā sutappayā.


pli: Dvinnaṁ puggalānaṁ āsavā vaḍḍhanti.


pli: Dvinnaṁ puggalānaṁ āsavā na vaḍḍhanti.


pli: Hīnādhimutto ca, paṇītādhimutto ca.


pli: Titto ca, tappetā ca.


pli: Puggalapaññatti


pli: 3. Tikauddesa


pli: <b>Tayo puggalā—</b>


pli: Nirāso, āsaṁso, vigatāso.


pli: Tayo gilānūpamā puggalā.


pli: Gūthabhāṇī, pupphabhāṇī, madhubhāṇī.


pli: Arukūpamacitto puggalo, vijjūpamacitto puggalo, vajirūpamacitto puggalo.


pli: Andho, ekacakkhu, dvicakkhu.


pli: Avakujjapañño puggalo, ucchaṅgapañño puggalo, puthupañño puggalo.


pli: Atthekacco puggalo kāmesu ca bhavesu ca avītarāgo, atthekacco puggalo kāmesu vītarāgo bhavesu avītarāgo, atthekacco puggalo kāmesu ca bhavesu ca vītarāgo.


pli: Pāsāṇalekhūpamo puggalo, pathavilekhūpamo puggalo, udakalekhūpamo puggalo.


pli: Tayo potthakūpamā puggalā.


pli: Tayo kāsikavatthūpamā puggalā.


pli: Suppameyyo, duppameyyo, appameyyo.


pli: Atthekacco puggalo na sevitabbo na bhajitabbo na payirupāsitabbo, atthekacco puggalo sevitabbo bhajitabbo payirupāsitabbo, atthekacco puggalo sakkatvā garuṁ katvā sevitabbo bhajitabbo payirupāsitabbo.


pli: Atthekacco puggalo jigucchitabbo na sevitabbo na bhajitabbo na payirupāsitabbo, atthekacco puggalo ajjhupekkhitabbo na sevitabbo na bhajitabbo na payirupāsitabbo;


pli: atthekacco puggalo sevitabbo bhajitabbo payirupāsitabbo.


pli: Atthekacco puggalo sīlesu paripūrakārī, samādhismiṁ mattaso kārī, paññāya mattaso kārī;


pli: atthekacco puggalo sīlesu ca paripūrakārī, samādhismiñca paripūrakārī, paññāya mattaso kārī;


pli: atthekacco puggalo sīlesu ca paripūrakārī, samādhismiñca paripūrakārī, paññāya ca paripūrakārī.


pli: Tayo satthāro.


pli: Aparepi tayo satthāro.


pli: Puggalapaññatti


pli: 4. Catukkauddesa


pli: <b>Cattāro puggalā—</b>